24/02/2020 | 12:52 ⇒ 18:18 | Izvor: SRNA\nPredsjedavajući Savjeta ministara Zoran Tegeltija rekao je danas u Londonu na Investicionoj konferenciji o Balkanu da je novi saziv Savjeta ministara opredijeljen za predan rad na evropskim integracijama i reformskim procesima usmjerenim na stabilizaciju privrednih prilika.\nKonferencija u LondonuFoto: RTRS\nNakon zvaničnog otvaranja skupa i pozdravnih riječi predsjednika Evropske banke za obnovu i razvoj /EBRD/ Sume Čakrabatija, te Andreja Plenkovića, premijera Hrvatske koja predsjedava EU, održana je sjednica na kojoj su učestvovali predsjedavajući Savjeta ministara, te premijeri i ministri zemalja Balkana.\nTegeltija se na marginama konferencije, organizovala Evropska banka za obnovu i razvoj, sastao sa Čakrabatijem sa kojim je razgovarao o aktuelnoj političkoj i ekonomskoj situaciji u BiH, te regionalnim projektima i inicijativama, saopšeno je iz Savjeta ministara.\nOvom prilikom, Tegeltija je istakao da je novi saziv Savjeta ministara u potpunosti opredijeljen da, u skladu sa nadležnostima, zajedno sa vladama entiteta nastavi predano da radi na evropskim integracijama i reformskim procesima usmjerenim na stabilizaciju privrednih prilika, privredni rast, povećanje efikasnosti javne uprave, te privlačenje domaćih i stranih investicija sa ciljem otvaranja novih radnih mjesta.\nNa sastanku je razgovarano i o investicionim planovima za naredni period, sa posebnim fokusom na intenziviranje saradnje u pružanju podrške inicijativi za ojačavanje investicione klime u BiH.\nObraćajući se učesnicima konferencije, Tegeltija je istakao da je BiH prošle godine povukla najveći iznos sredstava EBRD-a i izrazio nadu da će tako biti i u narednom vremenskom periodu.\nPredsjedavajući Savjeta ministara je regionalne projekte svrstao u tri grupe, od kojih je prva infrastrukturno povezivanje.\n- Činjenica da svi žurimo da napravimo puteve prema Zapadu, dok je na drugom mjestu putna infrastruktura i međusobna komunikacija između nas /na Balkanu/ - rekao je Tegeltija.\nTegeltija je kao bitne naveo i projekte energetike i ukazao da iskustva iz saradnje u zajedničkim energetskim projektima nisu iskorištena.\nPrema njegovim riječima, treća grupa su projekti koji bi se odnosili na zaštitu ljudi od elementarnih nepogoda.\nPredsjedavajući Savjeta ministara razgovarao je na marginama Investicione konferencije EBRD-a sa parlamentarnoi državnim podsekretarom Ministarstva spoljnih poslova Velike Britanije Vendi Morton.


Dalila Dragojević Zadruga 5 – Radio Balkanfox\nZadrugarka Dalila Dragojević napravila je opšte rasulo na imanju u Šimanovcima, nakon što je doživela pomračenje u glavi, ona je odlučila da pobegne sa imanja. Dragojevićka je otrčala u ekonomsko dvorište, gde je pokušavala da razbije daske kako bi mogla da prođe u spoljni svet.\nDejan je sve vreme pokušao da je oraspoloži, ponovo ističući sebe u prvi plan, ali je ona odbijala.\nObezbeđenje je moralo da reaguje, jer nisu želeli da joj dozvole da se povredi, ali ona je bila uporna u svom cilju da ode sa imanja. Sve je prethodnilo to što je shvatila da ništa od poklona nije dobila ni od prijatelja, ni od porodice, čemu se najviše nadala.\nObezbeđenje je uspelo da ukroti divljački nastrojenu Dalilu, a izgleda da njoj u glavi nije bio samo poklon razlog. Podsetimo, prošle večeri Dejan je sve vreme vršio torturu nad Dalilom, u agresivnoj nameri da se pomire, Dragojevićka nije mogla više da izdrži, pa je urlala na sav glas.\nBiljana Dragojević podržala pomirenje Dalile i Cara, Dejanova majka poručila: Neka prestane da manipuliše njim!\nDejan Dragojević, poniženi muž kojeg je supruga Dalila prevarila sa Filipom Carem u Zadruzi, odlučio je da krene dalje i nađe novu devojku, cimerku Aleksandru Nikolić. On je javno priznao da planira vezu sa...


Specijalistička ordinacija Psiho Centar MM - Niš - Psiho Centar MM\nTel: +381 69 12 98 136; +381 18 276 943 – Email: psihocentarmm@gmail.com\nPsiho Centar MM Saznaj više Vrhunske neuropsihijatrijske usluge\nu Nišu na jednom mestu ELEKTROENCEFALOGRAFIJA (EEG) je neinvazivna, bezbolna dijagnostička metoda za ispitivanje aktivnosti mozga.\nEEG Saznaj više Ponosni smo na naš tim Saznaj više Kontinuiranom rastu, razvoju i napretku Psiho Centra MM svakodnevno doprinosi celokupan tim, udruženim snagama i voljom svih njegovih lekara i medicinskog osoblja ponaosob.\nPostizanje vrhunskog nivoa medicinske usluge podrazumeva apsolutno poverenje pacijenata u sposobnosti lekara, što se dostiže stalnim usavršavanjem, trudom, radom i prijateljskim odnosima.\nMi smo posvećeni tim specijalističke ordinacije Psiho Centar MM iz oblasti neuropsihijatrije sa dugogodišnjim kliničkim iskustvom u radu sa osobama sa psihološkim i neurološkim problemima.\nBiće nam drago da popričamo\nKontaktirajte nas za bilo koja pitanja vezana za našu ordinaciju ili usluge koje pružamo. Trudićemo se da Vam odgovorimo u najkraćem roku na sva Vaša pitanja i pomognemo u rešavanju problema.\npsiho centar mm - O NAMA\nMi smo tim specijalističke ordinacije iz oblasti neuropsihijatrije sa dugogodišnjim kliničkim iskustvom u radu sa osobama sa psihološkim i neurološkim problemima. Pored psihijatara (za decu i odrasle), neuropsihijatra i neurologa (za decu i odrasle) naš tim upotpunjuju stručnjaci za praćenje razvojnih smetnji kod dece, neurofiziolozi, psiholozi, logopedi, defektolozi.\nCilj nam je da klijentima pomognemo, pružimo podršku u prevazilaženju teških životnih okolnosti.\nPored psihijatara (za decu i odrasle), neuropsihijatra i neurologa (za decu i odrasle) naš tim upotpunjuju stručnjaci za praćenje razvojnih smetnji kod dece.\nPrimenjujemo različite psihoterapijske modalitete koje kombinujemo sa farmakoterapijom u cilju lečenja, ali i prevencije razvoja težih oblika psihičkih smetnji.\n“Kada je psihički najteže Psiho Centar MM pomaže”\nVrhunske neuropsihijatrijske usluge u Nišu na jednom mestu\nDijagnostikujemo i lečimo psihološke i psihijatrijske problem odraslih osoba. Lečenje najčešće podrazumeva kombinovanu primenu lekova i individualnih psihoterapijskih metoda.\nPsihoterapija pomaže u savlađivanju različitih životnih prepreka i pronalaženju uspešnih načina za rešavanje različitih životnih situacija usvajanjem zdravih mehanizama odbrane.\nPsihološko testiranje – psiho test se najčešće koristi kao klinička psihodijagnostika, profesionalna selekcija, profesionalna orijentacija i procena potencijala pojedinaca.\nDeca i adolescenti su posebno osetljiva grupa i mora im se posvetiti posebna pažnja u dijagnostikovanju i rešavanju problema i određenih vrsta poremećaja\n(dečiji i adolescentni)\nVažno je da prepoznate i na vreme potražite stručnu pomoć ako dete ima poremećaj u ishrani, suicidne misli ili učestale promene raspoloženja.\nDečiji neurolog se bavi ranim otkrivanjem smetnji u normalnom razvoju deteta kao i ranim prepoznavanjem neurološkog problema kod dece.\nELEKTROENCEFALOGRAFIJA je metoda izbora za funkcionalno ispitivanje mozga, pretežno funkcije moždane kore u kojoj je sedište visoko diferenciranih psihičkih funkcija.\nNastavite život bez droge, kocke, alkohola uz pomoć neuropsihijatrijske ordinacije Psiho Centar MM jer se mi bavimo lečenjem svih oblika bolesti zavisnosti.\nProces učenja kako da upoznamo sopstvene psihofizičke funkcije odnosno reakcije na stres i depresiju u svakodnevnom životu.\nVeštačenje testatorske sposobnosti predstavlja procenu sposobnosti osobe da sačini testament ili ugovor o doživotnom izdržavanju.\nPsiho Centar MM tim Vam je na raspolaganju za kućne posete radnim danima i vikendom od 15:00 do 20:00h, ili po pozivu za hitne slučajeve.\nVioleta Vučković - Psiholog\nMaja Svetozarević - Psihoterapeut\nDosta zanimljivih tema koje će Vam možda pomoći u nekom segmentu, ne ustručavajte se, pročitajte ih.\nShizofrenija je hronično duševno oboljenje, recidivantnog i progredijentnog toka, koja predstavlja kombinaciju specifičnih pore\nPorodična psihoterapija predstavlja terapijski model koji obuhvata rad sa pojedincem, partnerima i porodicom kako bi se poboljš\nVršnjačko nasilje se definiše kao “namerno i neopravdano nanošenje štete drugome”. Odnosno, to je agresivno ponašanje među mlađ\nLogopedsko testiranje i dijagnostika ima za cilj otkrivanje poremećaja govora, jezika i glasa. Njime se bavi zasebne naučna dis\nVideo EEG telemetrija predstavlja poseban, visoko specijalizovan postupak kojim se vrši kontinuirano višednevno EEG snimanje uz\nPosttraumatski stresni poremećaj predstavlja anksiozni poremećaj koji se javlja kao odložena ili produžena reakcija na stresni


BiH se može smatrati pionirom kad je u pitanju osmanska arheologija\nNaslovna\tVijesti\tBiH\tSvijet\tRegion\tCrna hronika\tSport\tIzdvojeno\tMagazin\tEkonomija\tTehnologija\tFront\tMemorija\tKolumne\tDno dna\tHumanost\tKultura\tVakat PLUS\tVakat X\tVakat FOTO\t13 Apr 2016 BiH se može smatrati pionirom kad je u pitanju osmanska arheologija\nArheolog i viši kustos Muzeja Sarajevo Adnan Muftarević izjavio je sinoć u Sarajevu da se Bosna i Hercegovina može smatrati pionirom kad je u pitanju osmanska arheologija, budući da su i u samoj Turskoj obrađena svega dva ili tri lokaliteta.\nOn je na predavanju o temi "Sačuvana i nesačuvana historijska djela osmanskog perioda" istakao da je u BiH dosad obrađen veći broj lokaliteta na kojim su uglavnom bile džamije, medrese, hamami, tvrđave, mektebi i drugi objekti, a da se istraživanjem arheologije tog perioda već bave i u Mađarskoj i Bugarskoj.\nMuftarević je rekao da je najveći broj objekata iz osmanskog perioda uništen za vrijeme Austro-ugarske uprave, a nešto manje za vrijeme Kraljevine SHS i SFRJ.\nIstakao je da je za vrijeme iskopavanja bilo neobičnih i neočekivanih otkrića pa su tako na lokalitetu Bakr-babine džamije pod zemljom pronađene stranice iz osmanskih knjiga, a neočekivano je bilo i otkriće ostataka džamije sultana Mehmeda II na Bijeloj tabiji.\nMuftarević je pojasnio da je otkriće ostataka te džamije bilo neočekivano jer nju spominje samo Evlija Čelebija, kojeg historiografi ne uzimaju uvijek za ozbiljno jer se smatra da je bio prilično romantičan u svojim opisima.\nNaglasio je da arheološke iskopine mogu biti značajan poticaj turizmu u BiH, te podsjetio da je lokalitet prahistorijskog naselja u Butmiru svjetski priznat, kao i da je prvi Svjetski kongres arheologa i antropologa održan u Sarajevu 1894.


U SUBOTU SUSRET DVEJU NAJUDALJENIJI SUPERLIGAŠKIH TAČAKA\nNakon derbija „juga Srbije“, na Gradskom stadionu u Surdulici ovog vikenda i susret najudaljenijih superligaških tačaka. U okviru 11.kola ovogodišnjeg prvenstva u subotu od 16 sati Radnik će odmeriti snage sa ekipom Spartaka iz Subotice.\nRadnik se pri kraju prve trećine odigranog prvenstva nalazi na 14.poziciji sa sedam bodova, koliko imaju i gosti iz Subotice, ali se nalaze na predposlednjem mestu tabele Super lige.\nŠta se od ovog susreta očekuje, čulo se na redovnoj konferenciji za novinare u Surdulici:\n„Očekujemo da posle dve utakmice koje smo odlično odigrali a gde nismo postigli i dobar rezultat, isto tako dobro odigramo ali da dođe do pozitivnog rezultata“ - kaže trener Radnika, Milan Milanović.\nOn kaže da se na treninzima vidi dosta truda svih igrača, vidi se i dalje ta borbenost i želja za dobrim rezultatima:\n„Primili smo golove posle 80.minuta u utakmicama koje smo dobro pripremali i odlično odigrali, da li tu prisutan nedostatak pažnje ili nešto drugo,..... to je za razmišljanje, ali je činjenica da igrači daju sve od sebe i verujemo da će ovo što vidim i na treninzima poslužiti da se postigne dobar rezultat.“\nMilanović dodaje da su za meč u subotu na raspolaganju svi igrači prvog tima, a da kao na 12-tog igrača i ovog puta računa na surduličku publiku, koja će veruje, biti i ovog vikenda uz tim i da svi zajedno izdejstvuju pobedu i osvajanje vrlo bitna tri boda.\nUlaznice za ovaj meč u prodaji su od petka po ceni od 200 za Istočnu i 100 dinara za Zapadnu tribinu.


File dolazi u Beograd | Glas javnosti\nPočetna > Vesti > File dolazi u Beograd\nBEOGRAD - Zamenik šefa delegacije EU u Srbiji Adrijano Martins izjavio je danas da će evropski komesar za proširenje Štefan File, tokom predstojeće posete Beogradu, srpskim vlastima predstaviti naredne korake u otvaranju procesa pristupanja EU, a da će posebna pažnja biti posvećena poglavljima 23 i 24.\nMartins je poručio da će Srbija imati punu podršku EU na svom evropskom putu.\n"Međutim, tempo napretka zavisiće od posvećenosti i suštinskih napora Srbije u sprovođenju briselskog sporazuma sa Prištinom i reformama pravosuđa", kazao je evropski diplomata i poručio da je sada na Srbiji da ispuni preuzete obaveze i pokaže rezultate.\nMartins je u Palati Srbija, na javnoj raspravi o Predlogu akcionog plana za sprovođenje Nacionalne strategije za borbu protiv korupcije, ocenio da se ta rasprava održava "u pravi čas" pošto File 17. jula dolazi u Beograd, a 18. će biti održan prvi sastanak o tehničkim razgovorima o nastavku procesa pristupanja EU.\nPodsećajući da su Beograd nedavno posetili visoka predstavnica EU Ketrin Eštoni i predsednik Evropskog saveta Herman van Rompej, Martins je napomenuo da je u svim tim prilikama Srbiji upućena poruka ohrabrenja zbog postignutog napretka.\n"Nedavna odluka Evropskog saveta (o otvaranju pristupnih pregovora sa Srbijom) pokazuje da je Srbija ostvarila značajan napredak što EU ceni", rekao je Martins.


Beta 4. avgusta 2021. 14:45\nSrbija je preduzela mere da ispuni preporuke Evropske komisije u vezi bezviznog režima putovanja u EU ali treba da uloži dalje napore u integrisano upravljanje granicom, borbu protiv pranja novca i terorizma i u sprečavanje i borbu protiv korupcije i organizovanog kriminala, navodi se u danas objavljenom izveštaju.\nČetvrti izveštaj Evropske komisije o praćenju bezviznog režima EU sa zemljama Zapadnog Balkana i Istočnog partnerstva sadrži analizu uradjenog u 2020. u oblastima azila i readmisije i pravosudne saradnje, javnog reda i bezbednosti, kao i preporuke.\nU delu izveštaja o Srbiji navodi se da zemlja treba da usvoji Šengenski akcioni plan, program pokrenut u Beogradu uz podršku EU u februaru 2019, i da obezbedi dovoljnu uključenost svih relevatntnih institucija.\nTakodje treba da razvije i usvoji novu strategiju integrisanog upravljanja granicom i akcioni plan u skladu sa tim novim konceptom, kao i da prilagodi informativne kampanje o bezviznom režimu relevantnom profilu migranata, uključujuči ranjive grupe, prekoračenja roka i neosnovane zahteve za azil.\nDruga preporuka Evropske komisije za Srbiju odnosi se na povećanje napora za sprečavanje i borbu protiv organizovanog kriminala, korupcije i terorizma.\nPotrebno je i, kako se navodi, obezbediti dalje uskladjivanje politike viza Srbije sa EU listama za treće zemlje za koje se traži viza, posebno kada je reč o trećim zemljama povezanim sa rizikom od neregularne migracije ili po bezbednost EU.\nIzveštaj obuhvata Srbiju, Albaniju, BiH, Crnu Goru, Severnu Makedoniju, Gruziju, Moldaviju i Ukrajinu a odnosi se na mere koje su te zemlje preduzele u 2020. da ispune preporuke iz prethodnog, trećeg izveštaja.\nKako se navodi, u izveštaju se ukazuje i na oblasti u kojima svaka zemlja treba da uloži dodatne napore.\nIstiče se da kretanje bez viza i dalje donosi pozitivne ekonomske, društvene i kulturne koristi članicama EU i partnerskim zemljama.\nEvropska komesarka za unutrašnje poslove Ilva Johanson rekla je na predstavljanju izveštaja da je putovanje bez viza izmedju članica EU i zemalja Zapadnog Balkana i Istočnog partnerstva veliko postignuće.\n„Iako su ograničenja zbog pandemije znatno uticala na mobilnost, zemlje Zapadnog Balkana i Istočnog partnerstva čiji državljani putuju bez viza moraju da unaprede upravljanje migracijama i azilom i da više rade na borbi protiv korupcije i organizovanog kriminala“, istakla je evrokomesarka.\nU saopštenju se navodi i da će Komisija i dalje pratiti ispunjavanje zahteva za liberalizaciju viznog režima a za zemlje Zapadnog Balkana to praćenje će biti u okviru redovnih izveštaja o proširenju.\nTrenutno EU ima bezvizni režim sa 61 zemljom. Taj režim omogućava da državljani trećih zemalja sa biometrijskim pasošem mogu bez vize da borave na području Šengena 90 dana u periodu od 180 dana.


Železara oborila izvoz s Austrijom – Semendria\nŽelezara oborila izvoz s Austrijom\n10. decembar 2012. PRIVREDA – Trgovinska razmena između Srbije i Austrije u 2012. neće imati prošlogodišnji nivo od 860 miliona evra jer je zbog smedersvske Železare, izvoz iz Srbije u padu.\nAndreas Hajdentaler, Trgovinski savetnik pri Ambasadi Austrije u Beogradu naveo je da ta zemlja ima pozitivan bilans izvoza u Srbiju, ali da na žalost, zbog problema sa kojima se našla Železara u Smederevu u ovoj godini neće moći da se dostigne nivo trgovinske razmene između dve zemlje koji je bio 2011. godine.\nTrgovinsko odeljenje ambasade Austrije predstavilo je rezultate ankete o uslovima poslovanja u Srbiji u ovoj godini koji je sačinila na osnovu iskustava austrijskih firmi koje posluju u našoj zemlji. Istraživanje je sprovedeno od kraja oktobra do početka novembra, a učesnici su odgovarali na on-line upitnik.\nAustrijski privrednici u velikom procentu smatraju da ekonomska situacija u Srbiji nije zadovoljavajuća – čako 33 posto ispitanih smatra da je loša, a 42 procenata da je sa nedostacima.\nIpak većina njih je zadovoljna poslovanjem svojih preduzeća u Srbiji. Austrijski privrednici najviše cene srpsku radnu snagu jer smatraju da naša zemlja raspolaže dobrim ljudskim reusursima.\nMeđu prioritetima koje smatraju da su potrebni za dalji ekonomski napredak ističu suzbijanju korupcije, smanjenje birokratije i unapređenje platežnog morala odnosno svesti da se obaveze izmiruju i plaćaju na vreme. Upravo su te faktore ocenili kao najslabije u delu ankete koji se odnosi na uslove i privredne faktore poslovanja u Srbiji.\nSmatraju takođe da je se moraju umnogome pojednostaviti procedure za dobijanje dozvola za poslovanje.\nZa austrijske privrednike je vrlo važno i približavanje Srbije EU, a u anketi navode da su im evrointegracije Srbije važnije od subvencija koje bi dobili za svoje investicije.\nOni od nove Vlade Srbije očekuju suzbijanje korupcije, pravnu sigurnost, političku stabilnost, smanjenje birokratije i stabilnu vlautu, a najavljuju da će rezultate ove ankete predstaviti i vladi.\nAustrija je prema zvaničnoj statistici Narodne banke Srbije najveći strani investitor u našoj zemlji od 2000. godine sa uloženim 2,8 milijardi evra. U Srbiji posluje više od 400 austrijskih firmi i predstavništava.\nBez obzira što se opšte privredno stanje u Srbiji ocenjuje kao kritično, veliki broj preduzeća pozitivno gleda u budućnost kada je u pitanju poslovanje sopstvenog preduzeća.\n« Pet srpskih medalja na Evropskom prvenstvu u kjokušinkajiju za juniore\nZbog snega besplatan parking »


Dan online - Sport: Leganjes ne može što Barselona - 2020-02-28\nSport PRIMJER RAZLIČITIH ARŠINA\nPovlašteni - Barselona Leganjes ne može što Barselona\nIzgleda nevjerovatno ali je istinito - pravilo koje je Fudbalski savez Španije dozvolio Barseloni istopvremeno nije mogao da iskoristi Leganjes, takođe klkub koji igra u najboljem rangu španskog fudbala.\nNaime, poznato je da je Barselona prije nekoliko dana upravo iz redova Leganjesa dovela napadača Martin Brajtvajta a poslije dozvole Saveza da, zbog povreda dvojice napadača, može van prelaznog roka angažovati jednog fudbalera iz klubova koji se takmiče u Španiji - povrijeđeni su Luis Suarez i Usman Dembele.\nKada je ostao bet Brajtvajta, Leganjes je po istom osnovu zahtijevao od Saveza da mu dozvoli da uradi to što je dozvoljeno prvaku La Lige. Ipak, odgovor Saveza bio je drugačiji:\n- Suočavamo se sa nepoštenim propisima, što ugrožava integritet takmičenja i pravo svih klubova da se takmiče pod istim uslovima, saopštio je klub a prenijeli su španski mediji.\nOn je potpisao ugovor na četiri i po godine sa Barselonom, uz otkupnu klauzulu od 300 miliona eura.\nTa odluka izazvala je kontroverze pošto rukovodstvo La Lige nije moglo da zaustavi transfer Brajtvajta zbog aktiviranja klauzule o puštanju, a Savez nije dozvolio Legaljesu da dovede novog igrača.\n- To je nepravedno pravilo, iz koga je Barselona imala koristi. Ovim je oštećen Leganes, rekao je generalni direktor ovog kluba Martin Ortega.\nU šampionatu Španije Leganjes se bori za opstanak, poslije 25 kola je pretposlednji tim na tabeli sa pet bodova manje od Selte, koja je prva van zone ispadanja.\nKrah Arsenala i Ajaksa\nBezbrižnije do boljih rezultata\nSando od ljeta u Bitighajmu\nPremijer liga otvara Kuću slavnih\nTimo Verner odbija velike i čeka Klopa\nJunajted mijenja De Heu\nVlahoviću novi ugovor\nFetel najbrži na testiranju\nKvartet u Salcburgu\nNovak lako protiv Hačanova\nNe zaboravljaju Zlaticu\nJedva čekam derbi\nSpremni smo za proljećni start\nNeće biti lako u Pljevljima\nKreće borba za titulu\nHadžibegić odbio Lens\nPriželjkujemo dobar rezultat\nSa dvije pobjede do plej-ofa\nLako i ubjedljivo\nNovi neuspjeh Zvezde\nFjuri - Džošua u Arabiji?\nMotiv za jači rad\nVanji i Mariji po dva zlata\nMaraton opet domaćinu\nLako za Bjelopoljce\nNagrada i za rezervu\nUnikaha i Partizan favoriti\nAlan Pardju i igrači Den Haga imali konstruktivan razgovor\nIgrale i kadetkinje\nKaluđerović ušao u istoriju\nBorjan pod znakom pitanja\nSeminar za futsal sudije\nKlikovac u Švajcarskoj\nSemestri u Tivtu\nKiks crveno-belih, Partizan rutinski\nKralj pred eliminacijom\nReprezentacija u srcu\nZvezda najveća na Balkanu\nValter siguran, Mocart najubjedljiviji\nBojana i Bojan stipendisti COK-a\nPodgorica grabi ka eliti\nBiće još ovakvih mečeva\nNa pobjedu protiv Iskre\nZoran Tošić ide u Kinu


Izgleda da će "Boemska rapsodija" dobiti nastavak - Nedeljnik\nIzgleda da će "Boemska rapsodija" dobiti nastavak\nAustrijski reditelj Rudi Dolezal, koji je godinama bio prijatelj sa Fredijem, otkrio je da reditelj filma "Boemska rapsodija" i aktivni dvojac benda Brajam Mej i Rodžer Tejlor planiraju nastavak ovog filma\n"Boemska rapsodija", film o legendarnom pevaču grupe "Queen" Frediju Merkjuriju, uskoro bi mogao da dobije nastavak.\nAustrijski reditelj Rudi Dolezal, koji je godinama bio prijatelj sa Fredijem, otkrio je za Page Six da reditelj filma "Boemska rapsodija" i aktivni dvojac benda Brajam Mej i Rodžer Tejlor planiraju nastavak ovog filma.\nPrema njegovim rečima i Džim Bič, menadžer grupe "Queen", ozbiljno se priprema za nastavak ovog filma.\nGitarista grupe "Queen" Brajan Mej ranije je rekao kako bi još neka priča iz duge karijere benda mogla biti ekranizovana.\nFilm "Boemska rapsodija" je širom sveta zaradio više od 870 miliona dolara i postao najunosniji biografski film svih vremena. Osim toga, u februaru je osvojio četiri Oskara i podstakao ponovno oživljavanje popularnosti benda u celini.


Danas\t10.04.2017 06:21\nRoditelji učenika II-3 odeljenja Osnovne škole "Stanislav Sremčević" u Kragujevcu koji svojoj deci tokom cele minule sednice nisu dozvoljavali pohađaju nastavu, zbog, navodnog, vršnjačkog nasilja u tom odeljenju, danas će, kako najavljuju, vratiti decu u školu.\n- Posle sastanka s direktorom, pa zatim u Školskoj upravi u petak, pristali smo na predlog Školske uprave i Centra za socijalni rad, ali smo ga uvažili samo kao prelazno rešenje, da deca ne gube nastavu, rekao je predstavnik roditelja, dodajući da roditelji insistiraju da se pronađe konačno rešenje, odnosno da nadležne institucije, pre svega škola, pa zatim i socijalne i zdravstvene ustanove "urade svoj deo posla".\n- Rešavanje ovog problema ne sme da se izbegava i razvlači. Mi želimo da se istovremeno pomogne i dečaku, i stvore uslovi za bezbednost naše dece na nastavi i u školi - poručili su roditelji.\nKrajem minule sedmice, podsetimo, oglasila se i majka osmogodišnjaka kojeg roditelji optužuju za navodno vršnjačko nasilje nad njihovom decom, koja je u pismu medijima navela da se radi o dečaku u inkluziji koji je, kao i cela porodica, izložen "nesvakidašnjem teroru, nerazumevanju od strane nastavnog osoblja, stručne pedagoške službe, roditelja i vršnjaka", a da je poslednjih dana postao žrtva i "medijske hajke".\nNadležna gradska tela koja su upoznata s ovim slučajem slažu se da osmogodišnjak koji ima medicinski problem nikako nije smeo da se nađe na svojevrsnom medijskom "stubu srama". U Centru za socijalni rad "Solidarnost" u Kragujevcu navode da je problem složen i osetljiv, te da zahteva i vreme i razumevanje.


» Kako “naterati” dete da uči Kako “naterati” dete da uči | Coaching Akademija\nKako “naterati” dete da uči\nDa li se sećate kako je izgledao vaš prelazak u više razrede osnovne škole? Kako ste doživljavali sebe, svoje drugare, roditelje, završetak druženja sa učiteljicom i sasvim novi nivo obaveza i odgovornosti? Jeste li tada bili buntovni ili poslušni? Da li ste se trudili da proširujete svoju slobodu i budete nezavisni od roditelja, da se uklopite u vršnjačko društvo i budete prihvaćeni od svojih drugara? Da li biste danas mogli da kažete da ste tada „pravili gluposti“ i donosili potpuno iracionalne odluke, koje su vam se obijale o glavu?\nTaj osetljivi period života vreme je kada roditelji i nastavnici imaju pune ruke posla oko dece, koja su dovoljno zrela da samostalno odlaze u školu, uče ozbiljno gradivo, grade dublje odnose sa vršnjacima, ali nemaju veštine potrebne za donošenje dobrih odluka. Na odraslima je da kod njih razviju te veštine, ali njihova nastojanja često ne urode plodom, ako ne uviđaju specifičnosti tog perioda života.\nPrema istraživanjima psihologa Edwarda Decija i Richarda Ryana o tome šta motiviše ljude da donose odluke, ljudi prirodno teže tome da uče i razvijaju svoja znanja, a autonomija (osećaj kontrole nad učenjem), kompetencija (sposobnost izvršavanja teških zadataka) i povezanost (osećaj pripadanja), čine ključne komponente motivacije da neko tog uzrasta posluša starije i učini „pravu stvar“.\nDakle, kod dece je potrebno razvijati samostalnost, samopouzdanje i osećaj povezanosti s društvom, kako bi bili motivisani da uče i stiču nova znanja.\nBilo da ste roditelj deteta tog uzrasta ili nastavnik, pre nego što odmahnete rukom i kažete da su „nove generacije nemoguće“, pokušajte da primenite ove strategije kako biste unapredili svoju komunikaciju i pomogli detetu da izvuče maksimum iz ovog dragocenog doba.\nDajte detetu mogućnost izbora\nNekada je detetu dovoljno dati samo malo više fleksibilnosti u odlučivanju kako će provesti svoje vreme, pa da u njemu probudite motivaciju da uči, učestvuje u vannastavnim aktivnostima i obavlja svoja kućna zaduženja. Čak i davanje ograničenog broja mogućnosti može da probudi osećaj samostalnosti u donošenju odluka i kontrole nad sopstvenim životom, što je izuzetno važno deci pubertetskog i predpubertetskog uzrasta.\nRoditelji i nastavnici, međutim, pribegavaju zastrašivanju dece kako bi ih naveli da donose bolje odluke, ali je zapravo mnogo korisnije pružiti im mogućnost da sami odaberu svoj put, naravno, u zadatim okvirima. To će im kasnije omogućiti da i samostalno donose dobre odluke.\nFokusirajte se na navike\nSvi ljudi, pa i mališani, zavise od svojih svakodnevnih navika. Od njih zavisi naš uspeh u rešavanju svakodnevnih zadataka, uklanjanju prepreka i proaktivnom angažmanu u školi i kod kuće. Sticanje dobrih navika počinje još od malih nogu, ali je potrebno prilagođavati ih sve većim obavezama s kojima se deca suočavaju i velikim pritiscima za školarce u pogledu postizanja uspeha u različitim predmetima. Nekada je obaveza jednostavno previše, naročito za decu onog uzrasta kada je njihovo glavno sredstvo izražavanja i istraživanja sopstvene ličnosti – igra. Ocene i mišljenje nastavnika postaju glavni pokazatelji uspeha i imaju neuporedivo veći uticaj na osećanje kompetentnosti kod đaka, od bilo kojih drugih faktora. Što je opterećenje veće, to će on imati manji osećaj slobode u odlučivanju. Ali razvijanjem kvalitetnih svakodnevnih navika, imaće osećaj kontrole nad svojim vremenom i uspehom, a time i kompetentnosti za izvršavanje zadataka koji su pred njim.\nDozvolite detetu da radi ono što voli\nVeliki broj ljudi još u ranim razredima osnovne škole otkrije svoje afinitete i počinje da sanja o svom budućem zanimanju. Ne istraju svi u realizaciji svojih snova, ali oni koji skrenu s tog puta čak i u poznim godinama života kaju se što nisu poslušali svoje detinje želje. Često su za to krivi upravo roditelji, koji deci nameću svoju predstavu uspešnih i neuspešnih zanimanja ili jednostavno ne ohrabruju dete dovoljno u tome da ostvaruje svoje ciljeve.\nMeđutim, ako im pružite podršku i omogućite im da razvijaju svoja interesovanja, produbljuju svoje afinitete, omogućićete im da shvate zašto je škola važna za njih i da pomire svoje lične i akademske sklonosti. Možda će neke časove zapostaviti u korist drugih, ali će zato imati osećaj svrsishodnosti i kretanja ka višem cilju, a to je uvek dobra stvar.\nStudija objavljena 2014. u naučnom časopisu School Psychology Quaterly ispitala je više od 1.000 đaka iz 50 američkih osnovnih škola i pokazala da deca koja su se susrela s nekim oblikom vršnjačkog nasilja i negativnih odnosa sa drugom decom iz škole, imaju slabiji uspeh u nastavnim aktivnostima. Rešenje za ovaj problem je kreiranje osećaja povezanosti među đacima iz istog odeljenja, ali i među različitim odeljenjima i razredima. To se najlakše postiže kroz vannastavne aktivnosti poput sporta, muzičkih i dramskih sekcija u kojima deca rade na zajedničkim ciljevima.\nIako te aktivnosti zahtevaju izdvajanje mnogo vremena, dugoročno daju dobre rezultate jer omogućavaju deci da se povežu na višem nivou.\nPokažite im kako da postave ciljeve\nĐaci koji umeju da postave ciljeve u učenju, postižu bolje rezultate, a to je pokazalo i istraživanje sprovedeno na Univerzitetu u Teksasu. Ako umeju da zamisle jasan, živopisan i jednostavan cilj, razlože ga na manje komponente i svakodnevno rade na tome da mu se približe, njihov uspeh postaje zagarantovan. Pritom treba imati u vidu da motivacija za cilj ne treba da bude kratkoročna, kao što je petica u dnevniku, nego nešto što je povezano sa nekim ličnim težnjama, a naročito višim dobrom.\nKakva god da je vaša strategija u motivisanju deteta, neka vam njegovo dobro bude primarni cilj. Roditelji i nastavnici prečesto upadaju u zamku preslikavanja sopstvenih težnji na decu, oglušujući se o njihove želje i mogućnost izbora. Zato je potrebno da neprestano proširujete svoje i vidike mališana, jer samo u okruženju koje neguje njihovu slobodu i individualnost mogu da odrastu u stabilne i samostalne odrasle ljude.\nBiti dobar roditelj je najteži posao na svetu, ali mnogo možete da olakšate sebi, ako naučite kako način na koji komunicirate sa svojim detetom utiče na njegov razvoj i proverene načine da ono od vas dobije podršku koja mu je potrebna.\nMnoge korisne metode za komunikaciju sa svojim detetom naučićete na Professional Coaching-u, edukaciji koja je primarno namenjena ljudima koji žele da se profesionalno bave coachingom, ali koja je izvanredno primenjiva u svakodnevnoj komunikaciji sa najbližima, ma kog uzrasta bili.\nSada imate priliku da je u potpunosti pohađate putem Zoom aplikacije, tako da coaching veštine možete da usvajate gde god da ste.\nZa ovu edukaciju se uvek traži mesto više i zato je pravi trenutak da se prijavite za ovu edukaciju putem ovog linka.


Studentska Praksa - Novosti - Stručna praksa u kompaniji Telekom Srbija!\nStručna praksa u kompaniji Telekom Srbija!\nPozivaju se studenti Elektrotehničkog fakulteta (Telekomunikacije, informacioni sistemi, Računarska tehnika i informatika), Saobraćajnog fakulteta (Telekomunikacije), Fakulteta organizacionih nauka (menadžment, Informacioni sistemi i tehnologije), Matematičkog fakulteta (informatika), Filozofskog fakulteta (psihologija), Fakulteta političkih nauka (komunikologija) i Ekonomskog fakulteta (Finansije, bankarstvo i osiguranje, Računovodstvo, revizija i finansijsko upravljanje) da se prijave za realizaciju stručne prakse.\nPrijavljivanje se obavlja elektronskim putem do 5. marta 2017. godine preko portala Univerzitetskog centra za razvoj karijere www.studentskapraksa.com gde će se prikupljati prijave i obaviti selekcija kandidata. Za prijavljivanje za praksu potrebno je da studenti na portalu naprave korisnički nalog u zoni za studente, postave svoj CV i izvrše prijavu za željenu praksu.\nObavezna stručna praksa se obavlja u periodu do kraja ove godine, a na osnovu utvrđenog nastavnog plana i programa. Za svakog studenta na praksi biće obezbeđena mentorska podrška. Predviđeno trajanje prakse je do mesec dana, a početak prakse biće definisan u dogovoru mentora i studenta.\nRealizacija obavezne stručne prakse će se, na osnovu potpisanog Ugovora o saradnji između kompanije Telekom Srbija i Univerziteta u Beogradu obaviti preko Univerzitetskog centra za razvoj karijere i savetovanje studenata.\nNapominjemo da Telekom Srbija zadržava pravo da odbije zahtev studenta usled obimnosti posla u određenom periodu godine. Takođe, napominjemo da će se od studenata naknadno zahtevati da dostave overen i potpisan uput za praksu koji izdaje fakultet sa naznačenim željenim periodom obavljanja prakse i dužinu trajanja prakse koja je predviđena studijskom programom.


Narodno pozorište: Revija "Nušiću u čast" do 3. novembra\nNaslovna » Izlasci » Pozorište » Narodno pozorište: Revija „Nušiću u čast“ do 3. novembra\nNarodno pozoriÅ¡te - GospoÄ‘a ministarka (foto: Narodno pozoriÅ¡te)\nBranislav Nušić je rođen 20. oktobra 1864, tj. 8. oktobra po julijanskom kalendaru, a tim povodom publika će na obe scene nacionalnog teatra moći da pogleda više predstava, nastalih po njegovim delima, sa repertoara pozorišta iz Zrenjanina, Šapca, Novog Sada, Sombora, Kruševca, Zaječara i Subotice, dok će u Muzeju Narodnog pozorišta biti održano nekoliko prigodnih programa.\nRevija je otvorena 5. oktobra na Velikoj sceni komedijom „Gospođa ministarka“, u režiji Jagoša Markovića koji je naslovnu ulogu poverio Radmili Živković. U ovoj predstavi, koja će biti na repertoaru i 2. novembra, igraju i Gojko Baletić, Olga Odanović, Marko Janjić, Aleksandar Srećković, Andreja Maričić i drugi.\nJednu od najpopularnijih Nušićevih komedija – „Gospođu ministarku“, 19. oktobra od 19.30 na Velikoj sceni, odigraće i glumački ansambl Srpkog narodnog pozorišta iz Novog Sada koji će, u ulozi Živke Popović, predvoditi Lidija Stevanović.\nNarednog dana, 20. oktobra, na 150 godišnjicu rođenja slavnog srpskog komediografa, na Sceni „Raša Plaović“ (20.30) biće premijerno izvedena njegova drama „Knjiga druga“ (reprize 21. i 29. oktobra) u režiji Anđelke Nikolić koja je uloge poverila Neli Mihailović, Zlatiji Ivanović, Mariji Bergam k.g, Srđanu Karanoviću k.g, Gojku Baletiću, Bojanu Krivokapiću i dr. U sredu 22. oktobra, na istoj sceni, Pozorište Timočke krajine „Zoran Radmilović“ gostovaće sa predstavom „Kabare Nušić“ po motivima Nušićevih dela.\nSutradan, 23. oktobra, u Muzeju Narodnog pozorišta, biće održana promocija knjige Raška V. Jovanovića „Branislav Đ. Nušić – život i delo“, koju je objavio Službeni glasnik. Komedija „Pokojnik“, koju je Egon Savin postavio u beogradskom Narodnom pozorištu 2009. godine, biće na repertoaru Velike scene iste večeri u 19.30. U podeli su Nebojša Kundačina, Darko Tomović, Predrag Ejdus, Branko Jerinić, Bojan Krivokapić, Aleksandar Đurica…\nU okviru novog ciklusa „Čitalište“, u utorak 28. oktobra (18.00), u Muzeju Narodnog pozorišta, glumac Nacionalnog teatra Zoran Ćosić i njegova supruga, oboista Simfonijskog orkestra RTS-a, Nina Ćosić dočaraće govorom i muzikom, svet Nušićevih malo poznatih “Pripovedaka jednoga kaplara“.\nU subotu, 1. novembra, na Velikoj sceni biće izvedena predstava „Doktor Nušić“, po Nušićevoj komediji „Dr“, u režiji Kokana Mladenovića i u koprodukciji Narodnog pozorišta Sombor i Kruševačkog pozorišta.\nRevija „Nušiću u čast“ biće završena dva dana kasnije, u ponedeljak 3. novembra. U Muzeju Narodnog pozorišta, u 18.30 biće otvorena izložba „Branislav Nušić – upravnik Narodnog pozorišta u Beogradu (1900-1902), koju su priredile Mirjane Odavić i Jelice Stevanović.\nPotom, na Velikoj sceni (19.30), ansambl Drame Nacionalnog teatra u Beogradu odigraće „Narodnog poslanika“ u režiji Saše Gabrića koji je glavne uloge poverio Borisu Komneniću i Radmili Živković. U ovoj komediji čija se radnja dešava u vremenu kada je i napisana, 1883. godini, igraju i Kalina Kovačević, Milenko Pavlov, Olga Odanović, Branislav Tomašević, Anastasia Mandić, Dimitrije Ilić… Od 20.30 časova, na Sceni „Raša Plaović“, glumci Narodnog pozorišta iz Subotice izvešće komediju „Mister dolar“. (danubeogradu.rs)\nTagovibranislav nušić dub izlasci narodno pozorište pozorište revija vesti\nPrethodni Welcome Day: Dan dobrodošlice studentima Beograda\nSledeći Belgrade Banging Birthday u Mikser House-u, 25. oktobra


EU: Implementacija dogovora o ZSO može obuhvatiti mišljenje Ustavnog Suda Kosova – Srce Srbije\nNaime, implementacija ZSO je trenutno kamen spoticanja u dijalogu između Srbije i Kosova. Srpska strana inisistira da nastavak dijaloga na najvišem političkom nivou zavisi od spremnosti Prištine da počne sa implementacijom dogovora, dok kosovska strana smatra da je rasprava nepotrebna budući da je sporazum zaključen još 2013. godine.\nDogovor o formiranju Zajednice Srpskih Opština je postignut 2013., a detalji su utvrđeni 2015. godine. Priština još nije počela sa implementacijom ovog sporazuma.\nUstavni sud Kosova je decembra 2015. godine utvrdio da principi o Zajednici nisu u potpunosti usaglašeni sa Ustavom Kosova. Prema Ustavnom sudu, sporno je to što se Zajednica ne zasniva na multietničnosti, već okuplja opštine u kojima je većinska jedna etnička zajednica.\n„Presuda ustavnog suda iz 2015. godine u vezi sa Zajednicom redovno se tumači pogrešno. Sud nikada nije rekao da se Zajednica ne može uspostaviti”, naglasio je Stano.\nPremijer Kosova, Avdulah Hoti, koji u ime Prištine vodi dijalog na najvišem političkom nivou, u više navrata izjavio da je ZSO “zatvorena tema”, stoga se oko toga neće raspravljati u dijalogu. Sa druge strane, Hotijev sagovornik u dijalogu, predsednik Srbije Alekandar Vučić smatra da je ZSO „nezaobilazna tema”, te da će na tome insistirati srpska strana.\nBriselski portaprol nadležan za spoljnu politiku i bezbednost je podsetio da je „Kosovo preuzelo međunarodnu obavezu da sprovede sporazum o ZSO”, objašnjavajući da su strane postigle ovaj dogovor „u dobroj volji”, te je isti ratifikovan u kosovskoj skupštini dvotrećinskom većinom.\n„Stoga očekujemo da će Kosovo poštovati obaveze koje je preuzelo u dijalogu. Pitanje aranžmana za nevećinsku zajednicu (ZSO) mora se rešavati kao deo Sveobuhvatnog sporazuma kako je dogovoreno na prvim sastancima lidera u julu 2020. godine i ponovo potvrđeno u poslednjem krugu 7. septembra 2020.”, poručio je Stano.\nČlanak EU: Implementacija dogovora o ZSO može obuhvatiti mišljenje Ustavnog Suda Kosova se pojavljuje prvo na KoSSev.


Mleko | Unapređena nabavka, proizvodnja i prodaja mleka\nUnapredite svoje poslovanje unutar mlekarske industrije bržim i tačnijim unosom podataka, jednostavnijim pristupom izveštajima, praćenjem i kontrolom terenskog prikupljanja, utovara i sistema dodele rabata od prodaje mleka i to sa samo nekoliko klikova na vašem mobilnom telefonu ili tabletu.\nAutomatizacija i povezivanje svih poslovnih aktivnosti mlekarske delatnosti u jedinstven i pregledan sistem.\nOtkup i prijem mleka, obračun naknade proizvođačima\nProizvodnja mleka i mlečnih prozivoda (povezivanje sa skladištima, sistem lotovanja)\nTerensko prikupljanje porudžbina\nNapredan sistem dodeljivanja rabata (količinski, rabati za kupca, proizvod, mesto, vozača)\nAutomatizacija prodaje, kreiranje računa\nVarduna ERP može lako da se konfiguriše i prilagodi zahtevima konkretnog preduzeća isključivo izmenom parametara kroz sam sistem. Na taj način se omogućava brzo i efikasno uvođenje sistema.\nBrzo i jednostavno, uvek i svuda, u potpunosti upravljajte svojim preduzećem uz pomoć proverenog sistema za planiranje poslovnih resursa. Povećajte produktivnost i smanjite troškove svog poslovanja, uz minimalna ulaganja.


ODRŽANO EVROPSKO I ALPE ADRIA TAKMIČENJE MOTO KLASIC GROBNIK (07-09.09.2018.) |\nODRŽANO EVROPSKO I ALPE ADRIA TAKMIČENJE MOTO KLASIC GROBNIK (07-09.09.2018.)\nDatum: 10 / Sep / 2018 0\nUspeh naših takmičara na Evropskom takmičenju i Alpe Adria koje je održano na stazi Grobnik.\nU klasi 50gp takmicar Ivan Barković iz kluba MCF u prvoj trci osvojio je prvo mesto, treće mesto osvojio je Karolj Kenjereš iz kluba MCF u klasi 500ccm a takmičar Zoran Pavlović iz kluba Vojvodina osvojio je drugo mesto.\nU drugoj trci Karolj Kenjereš je osvojio drugo mesto dok je Ivan Barković odustao zbog tehničkih problema na motociklu a Zoran Pavlović osvojio je drugo mesto.\nU generalnom plasmanu Evropskog takmičenja Ivan Barković zauzeo je treće mesto dok je Karolj Kenjereš zauzeo drugo mesto. U Alpe Adria takmičenju generalnog plasmana prvo mesto je zauzeo Karolj Kenjereš, drugo Ivan Barković dok je u klasi 500ccm prvo mesto zauzeo Zoran Pavlović.


Češka na 14 dana zamrzla Česima aktivnosti u slobodno vreme - Svet - Dnevni list Danas\nPočetna » Svet » Češka na 14 dana zamrzla Česima aktivnosti u slobodno vreme\nČeški ministar zdravlja Roman Primula rekao je danas da zbog velikog porasta zaraze korona virusa poslednjih nedelja češka vlada narednih 14 dana praktično zamrzava većinu aktivnosti u slobodno vreme za Čehe.\n0Piše: Bojana Bacić 08. oktobra 2020. 17.19\nČeška Foto: Beta/AP\n„Imamo veliki porast broja ljudi kojima je potrebna intenzivna nega u bolnici. Za dve sedmice možemo da se nađemo na dvostruko većim brojevima, a do kraja meseca na limitima kapaciteta zdravstva.\nTo što imamo preko 5.000 novozaraženih znači da više nije moguće ići taktikom blagih mera“, kazao je danas ministar Primula na konferenciji za novinare nakon vanredne sednice češke vlade.\nU sredu je broj potvrđenih pozitivnih slučajeva kovid-19 dostigao rekordnih 5.335 osoba.\nOd ponedeljka će prema rečima Primule na 14 dana biti zatvorena praktično sva mesta gde Česi u većem broju provode slobodno vreme – pozorišta, bioskopi, fitnes centri, bazeni, dalji sportski tereni koji su unutra, a u restoranima će za jednim stolom moći da sedi četvoro ljudi, a u kafićima u tržnim centrima svega po dvoje.\n„Odlučili smo da veoma ograničimo mogućnosti za provođenje slobodnog vremena, praktično da ih zamrznemo“, kazao je češki ministar zdravlja.\nProfesionalni sportisti moći će da treniraju na terenima koji su napolju ali maksimalno po 20 ljudi, dok će i dalje biti odobrene planirane međudržavne utakmice bez publike.\nNa pooštravanje mera češku vladu je naterala porazna statistika od sredine septembra kada iz dana u dan padaju novi crni rekordi, a početkom sedmice Češka je izbila na prvo mesto kao najgora po ukupnom broju novozoraženih u poslednjih 14 dana u Evropi, i sa 327 novozaraženih na 100.000 stanovnika u tom periodu, pretekla je Španiju koja ih ima 302.\nMinistar Primula kazao je da je uz pooštravanje mera glavni zadatak još da se izdvoje mesta u bolnicama za kovid-19 pacijente kojih je do sada bilo izdvojeno oko 4.800, 1.000 na intenzivnoj nezi sa respiratorima ili drugim aparatima.\nPrema ranijim izjavama ministra neophodno je takodje da se nadje rešenje za oko 40 odsto pacijenata u bolnicama na kovid-19 ležajevima kojima više nije potrebna bolnička nega ali porodice ili domovi za stare ne žele ili ne mogu da ih prime na kućni oporavak sve dok nemaju test da su negativni.\n„Zahvalni smo hotelima što su nam za njih ponudili svoje kapacitete“, kazao je Primula.\nČeška, epidemija, Korona virus, pandemija


SPO: Za Srbiju živih, a ne mrtvih\nTanjug 9. novembra 2018. 14:49\nBEOGRAD – Srpski pokret obnove (SPO) osudio je danas stav Svetog arhijerejskog sabora Srpske pravoslavne crkve (SPC) da „ni po koju cenu ne sme da se dovede pod znak pitanja pun suverenitet i integritet Srbije na Kosovu i Metohiji“ jer on vodi samo u nove sukobe „s neslućenim gubicima i tragedijom“ srpskog naroda.\n„Ovo je kopija poruke srpske crkve od pre dve decenije, kada su vladike podržavale Miloševićevu kosovsku politiku i rat sa NATO alijansom. Srbija je bombardovana, razarana, smrt je odnela tolike živote, a Kosovo je izgubljeno. Samo novim ratom Srbija može povratiti ‘pun suverenitet i integritet’ na Kosovu, pod uslovom da ponovo ne bude poražena i suočena s neslućenim gubicima i tragedijom“, navodi se u saopštenju SPO-a, članice vlađuće koalicije.\nTa stranka ističe da bi „arhijereji srpske crkve trebalo da znaju da Srbija više nema glava za izginuće i postradanje kojim odišu njihovi kosovski zaveti i pozivi.. da Kosovo nije teritorija, nego je Kosovo preostali srpski narod na toj teritoriji, crkve, manastiri, istorijski spomenici“.\n„To su ‘svetinje’ koje mora i može da zaštiti država Srbija, bez rata i u prijateljstvu, a ne u neprijateljstvu s većinskim albanskim narodom na toj istoj teritoriji. Preskupo je srpski narod plaćao propovedi srpske crkve o ‘nebeskoj Srbiji’, o Srbiji mrtvih a ne živih, od 27. marta 1941. pa do ratova u poslednjoj deceniji prošlog veka i sadašnjih kosovskih apela za guranje Srbije u nove nesreće i poraze“, ističe u svom saopštenju SPO.


Jadranski spektakl - BIGportal.ba\n4 Oktobra, 2019 4 Oktobra, 2019 056\nVeć godinama pričamo kako je ABA liga nikad jača i uglavnom ne grešimo, što je za imidž lige dobro, pa tako u ovoj sezoni imamo priliku da gledamo veliki broj kvalitetnih košarkaša koji će nastupati na terenima širom Jadrana.\nMožda i najveće letnje pojačanje dovela je Igokea, ali ni ostale ekipe ne zaostaju o čemu će u narednim redovima biti nešto više reči…\nAktuelni šampion ABA lige jeste ekipa Crvene zvezde. Oni su u velikom finalu posle mnogo drame i nekih neukusnih scena, pobedili ekipu Budućnosti sa 3:2 u seriji i ponovo zaseli na tron.\nTitula je glavni cilj, ne samo zbog prestiža već i zbog učešća u najelitnijem evropskom takmičenju, koje stremi za nekoj zatvorenoj verziji, ali o više o tome ćemo nekom drugom prilikom.\nKako bi odbranili naslov šampiona, Zvezda je dala sve od sebe da zadrži tim koji je osvojio titulu i da taj isti nadogradi nekim sjajnim igračima poput Lorenca Brauna, Derika Brauna, povratnika Čarlsa Dženkinsa, bivšeg košarkaša Partizana i Panatinaikosa Džejmsa Gista, a tu je i Ognjen Kuzmić koji se još uvek oporavlja od povreda zadobijenih u teškoj saobraćajnoj nesreći.\nDerik Braun i Džejms Gist su veoma iskusni evroligaški igrači i u pitanju su ljudi koje ne treba previše predstavljati, kao ni Kuzmića i “Đenku”, dok je Lorenco Braun nešto manje poznat „casual“ košarkaškim fanovima sa ovih prostora.\n“Pass first” plejmejker koji ne spava u odbrani i pametno napada obruč je neko ko će dirigovati napadom crveno-belih, baš kao što je to nekada činio za “Vukove” NC State univerziteta ili u razvojnoj ligi kada je bio proglašen za najkorisnijeg igrača.\nZvezda je ponovo favorit za osvajanje šampionske titule, ali je kristalno jasno da neće imati baš lagan put ka odbrani trona.\nNjihov rival iz prošlogodišnjeg finala nije najbolje počeo sezonu, iako je „razmontirao“ tim i pojačao ga nekim zaista fantastičnim košarkašima.\nMožda i najveće pojačanje ove ekipe je Skot Bamfort – nekadašnji saigrač Demijana Lilarda na Viber Stejt univerzitetu i čovek koji već godinama gradi karijeru u španskoj Endesi i italijanskom Palakanestru (igrao za Sasari zajedno sa Rašonom Tomasom koji je pojačao Partizan).\nBamfort je sjajan strelac i izvandredan košarkaš i kako su američki komentatori znali da kažu jedini pravi saigrač Lilarda na Viber Stejtu.\nBamfort je umalo izgubio sina 2011. godine prilikom komplikacija koje je njegova supruga imala na porođaju, pošto je maleni Kingston prestao da diše i lice mu je poplavelo, a sve to je bilo prouzrokovano visokim krvnim pritiskom.\nTrener Budućnosti, Slobodan Subotić, doveo je i nekadašnejg košarkaša Cedevite Džastina Kobsa, kao i Skota Vuda nekadašnjeg saigrača Lorenca Brauna iz studentskih dana.\nHasan Martin se pokazao kao veliko pojačanje ove ekipe, a tu je još i letonski košarkaš Martinš Mejers.\nAndrea Trinkijeri je imao specifične želje za svoj tim i tako su se crno-beli pojačali Korijem Voldenom (aktuelni MVP izraelskog šampionata), povratnikom Nemanjom Gordićem, Žanisom Pejnersom, Rašonom Tomasom, Artjomom Parahovskim i Vilom Mozlijem.\nRašon Tomas se za sada pokazao kao najbolje pojačanje crno-belih. On je u Veneciji imao 11 poena uz 15 skokova i prosto je oduševio navijače. Naime, Tomas je pre početka sezone bio uhapšen zbog posedovanja opojnih droga, što je mnoge navijače zabrinulo da bi sjajni američki krilni košarkaš mogao da propusti neke utakmice, ali to se nije dogodilo.\nKori Volden je nešto viši i krupniji plejmejker skromnijeg šuta, ali mu košarkaškog talenta ne manjka. Radi se o momku koji je u šampionatu Izraela proglašen za najboljeg igrača. Njegov najbolji meč je bio protiv Hapoel Elijata, kada je postigao 32 poena, uhvatio 4 skoka i zabeležio 7 asistencija.\nVolden je igrao na Letnjoj ligi za Toronto Reptorse, ali se za ugovor nije izborio. Vil Mozli je takođe manje poznat košarkaš ovdašnjoj javnosti, ali kako je i on sam pokazao na početku sezone, radi se o fantastičnom defanzivcu sa veoma dugačkim ekstremitetima, koga je izuzetno teško nadskočiti.\nŠto se tiče Parahovskog i Gordića njih dvojicu ne treba previše predstavljati, dok je Žanis Pejners igrač koji bi trebao da poveže redove Partizana. Pejners je inteligentan košarkaš koji je svestan svojih prednosti i mana, pa iako nije sjajan šuter to kompenzuje odličnom odbranom, neumornim zalaganjem i ostalim stvarima koje se baš i ne vide u statistici.\nOstanak Markusa Pejdža, Ognjena Jaramaza i Radeta Zagorca pokazao se kao odlično rešenje. Prva dvojica su odigrala fenomenalno ovaj prvi deo sezone i prosto ne postoji navijač Partizana koji ih nije „do neba“ hvalio.\nCrno-beli bi mogli da budu ozbiljan konkurent na svim frontovima, po medijima se navodi da još uvek nisu kompletirali sastav, pošto su se dugo spominjali Endru Gaudlok i Šon Kilpatrik kao pojačanja na bekovskim pozicijama.\nCedevita Olimpija je ekipa koja je nastala fuzijom zagrebačke Cedevite i ljubljanske Olimpije, a matica tima biće u Sloveniji. Cedevita Olimpija je ubedljivo poražena u finalu od beogradskog Partizana, iako su u polufinalnom susretu “pregazili” ekipu Budućnosti.\nJaka Blažić i Marko Simonović su igrači koji itekako dobro poznaju ABA ligu pošto su igrali u redovima Crvene zvezde, a Simonović je čak bio i kapiten, dok je član tima i još jedan “Zvezdaš” – Majk Cirbes.\nU ekipi se nalazi i jedan bivši igrač Partizana, Edo Murić, a tu je povratnik Rajan Boutrajt, kao i Majkl Hopkins. Deluje da je Cedevita Olimpija sastavila respektabilan sastav, ali njihov cilj ostaje osvajanje šampionske titule pa ćemo videti koliko će to biti moguće u ovom trenutnom sastavu.\nIgokea je tokom leta dovela najzvučnije pojačanje. Rašada Von. Von je u karijeri odigrao trocifren broj utakmica u NBA ligi u koju je stigao sa UNLV (Las Vegas, Nevada) univerziteta.\nVon pokriva poziciju beka šutera, a iako nije sjajan šuter (već sasvim solidan) ima veoma dobre fizičke predispozicije i može da poentira iz različitih pozicija.\nSvojevremeno, kao srednjoškolac, smatran je za jednog od boljih mladih igrača u čitavoj naciji.\nEkipa iz Aleksandrovca je odlučila da šokira baš sve košarkaške fanove, pa su svojim redovima priključili i bivšeg centra berlinske Albe – Denisa Kliforda.\nTakođe su svom timu pridodali i iskusnog Marka Tomasa, ali i nekadašnjeg studenta Teksas Teh univerziteta, Kinana Evansa, koji je u svojoj završnoj godini bio pod lupom za izbor najboljeg igrača sezone – Džon Vuden nagrada.\nAleksandar Trifunović naspram sebe ima jako kvalitetan tim koji bi mogao da “poseče” mnoge favorite u toku sezone. On se oporavlja od moždanog udara, tako da ovu sezonu ipak neće početi na klupi i umesto njega će to u prvom kolu protiv Partizana činiti njegov asistent Marko Barać.\nEkipa Mornara će ove sezone biti jedna od “gledljivijih” ekipa, sudeći po njihovom trenutnom rosteru.\nVratili su sjajnog strelca Antabiju Volera, ostao je i Derek Nidam i Brendis Reli Ros, dok su pokupili Džejkoba Pulena i očekuje se da ovaj tim na svakoj utakmici prilično optereti bekovsku liniju svog protivnika, a neretko im i zatrpa obruč.\nMornar bi mogao da bude jako nezgodan protivnik, pogotovo ako ekipa šuterski dobro otvori utakmicu, uz oslonac na Uroša Lukovića, Mirzu Begića ili čak Milka Bjelicu koji čine unutrašnju liniju tima.\nMihajlo Pavićević već godinama najavljuje velike stvari, a videćemo da li je ovo napokon ta sezona u kojoj će Mornar biti ta opasna ekipa.\nU Topolici otpočelo postavljanje najmodernijeg video sistema sa media cube-om i novim led semaforom, koji dozvoljava mnogo bolji pregled rezultata i koji će biti integrisan sa novim savremenim video sistemom. #kscg #abaliga pic.twitter.com/zUGHHrktdL\nKad smo već kod opasnih ekipa, na red nam stiže Primorska. Primorska je već na otvaranju ABA Superkupa pokazala da niko ne sme da je potceni. Šokirali su čitav region kada su, rezultatski lako, pobedili ekipu Crvene zvezde i poprilično namučili Partizan u narednoj rundi.\nNjihov trener je već duže vreme Jurica Golemac, dok se kao tim menadžer pridružio i svima dobro poznati nekadašnji košarkaš, Goran Jagodnik.\nSelekcija igrača je bila zanimljiva, pa su tako u svoj sastav doveli američki dvojac Stiven Holt – Lens Heris. Holt ima iskustva u VTB ligi, igrajući za Astanu koja je poznata po tome što godinama dovodi fantastične američke igrače.\nHolt je svoj raskošni talenat prikazao upravo na ABA Superkupu, kada se košarkaška publika mogla uveriti zbog čega je u WCC konferenciji bio u idealnom timu, ali i zbog čega je bio glavni igrač u Nimburkovoj šampionskoj sezoni.\nDrugi Amerikanac u redovima Primorske je Lens Heris, a Heris sa sobom nosi dve laskave titule šampiona u zakucavanjima u Grčkoj. Heris je bio sasvim solidan mladi košarkaš koji je karijeru gradio na Kanzas Stejtu, a ovo mu je treći tim na ovim prostorima pošto je već igrao za Zlatorog (prvi profesionalni tim u karijeri) i Igokeu.\nHeris je bio član Primorske prošle sezone, kada je osvojena ABA 2. Stigao je Aleksandar Lazić iz ljubljanske Olimpije i on bi mogao da bude jedan od bitnijih igrača za Juricu Golemca.\nŽiga Dimec, Marko Jagodić Kuridža i Ivan Marinković će biti momci koji će držati unutrašnju liniju ekipe i ukoliko se po jutru dan poznaje biće to uspešna sezona za ovu ekipu.\nFMP će ove sezone igrati sa samo dva inostrana košarkaša – Duopom Ritom i Okbenom Ulubajem.\nVladimir Jovanović ima veliki broj kvalitetnih mladih igrača na raspolaganju, a i generalno gledano nisu se suočili sa previše odlazaka. Prvi plejmejker će i dalje biti Stefan Pot, bivši as Partizana pod patronatom Aleksandra Džikića, a uz sebe će imati Iliju Đokovića i Aleksu Uskokovića koji su za ovaj nivo košarke veoma kvalitetni igrači.\nAleksa Radanov, Marko Tejić, Stefan Đorđević i Radoš Šešlija su ljudi na koje takođe treba obratiti pažnju kada se bude gledao FMP, a oni bi kao po običaju mogli da skinu skalp mnogim favoritima u toku sezone.\nMega Bemaks biće najmlađa ekipa u ligi, što je već nekoliko puta napominjano, sa prosekom starosti tek 19 godina, a verovali ili ne najstariji igrač u timu ima 22 godine.\nDejan Milojević ove sezone nema nijednog igrača čije poreklo ne vuče sa ovih prostora, pa će Mega i sa tog aspekta biti interesantna za gledanje, a takođe će ove sezone po prvi put imati priliku da igraju pred beogradskom publikom kao domaćini.\nTo će biti u novobeogradskoj hali “Ranko Žeravica”. Nikola Mišković će i ove godine biti u centru pažnje kao najtalentovaniji igrač ekipe, a treba ispratiti i Marka Simonovića i Uroša Trifunovića.\nMega će naravno kao glavni cilj u sezoni imati opstanak u ABA ligi, ali su nas oni svojim igrama prethodnih sezona navikli na to da možemo da očekujemo i po neko iznenađenje.\nPREVIEW: #ABALiga season opener coming up in Belgrade – it's @KKMegaBemax vs. @KKCedOL!\nHrvtaska košarka ne proživljava baš najbolje dane i to je svima jasno, a isto tako se muči i slavni tim zagrebačke Cibone.\nKao veliko pojačanje stigao je nekadašnji student Bejlora i košarkaš Crvene zvezde Kvinsi Miler, ali je zbog svog fizičkog stanja odstranjen iz ekipe pre nego što je sezona uopšte i počela.\nMatic Rebec je dobro poznat svim fanovima ABA lige i on će biti startni plej, a kao njegova zamena angažovan je Litvanac Donatas Sabeckis, dok će poziciju kombo beka pokriti interesantni američki košarkaš Šejn Gibson.\nBivši igrač Bona je veoma atraktivan za gledanje, njegovi driblinzi često znaju da defanzivcima pomere centar za ravnotežu, a poznat je i po interesantnim dodavnjima jednom rukom kroz odbranu.\nEm Džej Ret je angažovan kao drugi Amerikanac u timu i njegov posao će biti da „krpi“ unutrašnju liniju ekipe Cibone. Marin Rozić ostaje kapiten ovog tima, čiji će cilj biti opstanak u ABA ligi, ma koliko god to čudno zvučalo kada govorimo o ekipi Cibone.\nKrka već godinama bije bitku sa “aždajama” ABA lige, ali u dvoranu “Leona Štukelja” niko ne dolazi sa mišlju da će ostvariti pobedu.\nNaravno i ovde godine će Krka imati „gledljiv“ sastav koji će predvoditi čuveni američki plejmejker Glen Kouzi, dok će centra igrati nekadašnji student Džordžije Teh, nigerijski košarkaš Đani Laval, koji je u svojoj karijeri promenio prilično veliki broj klubova.\nU ekipi se nalaze još Jure Balažič, Ivan Ramljak, Marko Jošilo kao i Dalibor Đapa, dok je na klupi standardno već dve godine – Simon Petrov.\nZa kraj je ostala ekipa Zadra. Zadar je uspeo da se dogovori sa Tonijem Vrotenom, da bi nekadašnji NBA as brzo promenio mišljenje i uputio se u Poljsku, pa je stvorena prilično bizarna situacija.\nTrener Zadra, Ante Nazor uz sebe će imati respektabilan sastav uprkos otkazu Tonija Vrotena, pošto će njegova zamena biti Bajron Alen.\nZadar je nešto ranije doveo Stefana Fundića, Ive Ivanova, Ivana Siriščevića, Džejmsa Fara, Karla Uljarevića i Jana Palokaja, pa se čini da će Zadrani moći da vide pristojnu košarku u dvorani „Krešimira Ćosića“.\nPosle svega gore navedenog, jasno je da će nas čekati fantastična sezona puna uzbudljivosti i kvalitetne košarke, a možemo samo da se nadamo da će igrači izbeći povrede i da neće imati problema sa „vannastavnim aktivnostima“.\nABA liga startuje u petak, 4. oktobra, a zanimljivo da je američka ABA liga svoju prvu sezonu upravo počela u petak, ali je datum bio 13.\nUpoznajte Japanca koji je zbog Đokovića četiri godine živio u Srbiji


Centar savremene politike (European Western Balkans) 28.09.2021.\nTIRANA – Predsednica Evropske komisije Ursula fon der Lajen doputovala je jutros u Albaniju, započinjući trodnevnu posetu svih šest zemalja Zapadnog Balkana.\nFon der Lajen posećuje region uoči Samita EU-Zapadni Balkan 6. oktobra.\nPredsednica je putovanje započela u utorak ujutru u Tirani, gde su je primili premijer Edi Rama i predsednik Iljir Meta.\nKako se navodi u saopštenju Evropske komisije, zajedno sa premijerom Edijem Ramom, Fon der Lajen će prisustvovati otvaranju ‘Škole Korb Muča i vrtića Evropa’, koja je obnovljena sredstvima EU u okviru programa EU4Schools nakon razornog zemljotresa 2019. godine.\nU utorak popodne, predsednica Evropske komisije otputovaće u Skoplje, gde će se sastati sa premijerom Zoranom Zaevim, kao i predsednikom Stevom Pendarovskim, nakon čega će uslediti poseta omladinskom kulturnom centru, zajedno sa premijerom Zaevim.\nPredsednica Fon der Lajen boraviće u sredu ujutru u Prištini, gde će se sastati sa predsednicom Vjosom Osmani i premijerom Aljbinom Kurtijem. Ona će zajedno sa premijerom posetiti i vrtić Cicrimat, koji je izgrađen sredstvima EU.\nPredsednica će potom otputovati u Podgoricu, gde će je primiti predsednik Milo Đukanović i premijer Zdravko Krivokapić. Tokom boravka posetiće, u pratnji premijera, Institut za javno zdravlje koji je dobio podršku EU u borbi protiv pandemije.\nPredsednica EK će potom doputovati u Beograd, gde će se u sredu sastati sa predsednikom Aleksandrom Vučićem i u četvrtak sa premijerkom Anom Brnabić. U četvrtak ujutru, zajedno sa predsednikom Vučićem, predsednica Fon der Leien će učestvovati u pokretanju projekta na železničkom Koridoru X. Predsednica će takođe posvedočiti potpisivanju ugovora za rehabilitaciju deonice na autoputu mira, EU podržava, saopštila je Komisija.\nPoslednja stanica za Fon der Lajen biće Bosna i Hercegovina, kasnije u četvrtak. Predsednica Komisije prisustvovaće svečanom otvaranju mosta Svilaj koji povezuje Hrvatsku i Bosnu i Hercegovinu, zajedno s premijerom Hrvatske Andrejem Plenkovićem i predsedavajućem Vijeća ministara Zoranom Tegeltijom. Istog dana u Sarajevu će imati i sastanke sa članovima Predsjedništva Bosne i Hercegovine.


Produžen konkurs za Kustendorf 2012. - Konkursi regiona\nby KR 10/11/2011 012\n1 Dec 2011Rok za prijavljivanje i dostavljanje materijala za takmičarski program festivala Kustendorf 2012. godine produžen do 1. decembra 2011.\nAutori čiji će filmovi biti prikazani na Kustendrofu biće obavešteni nakon 15. decembra 2011. godine.\nPeti međunarodni filmski i muzički festival Kustendorf biće održan od 17. do 23. januara 2012. godine u Drvengradu na Mokroj Gori, u organizaciji “Rasta International” i pod pokroviteljstvom Ministarstva kulture, informisanja i informacionog društva Srbije.\nKao i prethodnih godina, Kustendorf je posvećen kako budućim filmskim stvaraocima, tako i velikanima savremenog autorskog filma.\nU okviru takmičarskog programa festivala, biće prikazani filmovi studenata filmskih škola iz celog sveta i mladih neafirmisanih autora, a međunarodni žiri će najboljim filmovima dodeliti nagrade Zlatno, Srebrno i Bronzano jaje.\nStudenti i drugi neafirmisani filmski stvaraoci mogu da prijave svoj film (trajanja do 45 minuta) bilo kog žanra za učešće u takmičarskom programu.\nFormular za prijavljivanje i propozicije za prateći materijal moguće je preuzeti festivalskom sajtu www.kustendorf-filmandmusicfestival.org\nFestival pokriva troškove putovanja i smeštaja, kao i prisustvo na radionicama i festivalskim događajima.


Koordinacija upozorava na diskriminaciju Srba u HNK FBiH\nTanjug 14. jula 2021. 13:16\nMOSTAR – Koordinacija Srba Mostar pozvala je političke stranke koje su na vlasti u Hercegovačko-neretvanskom kantonu – Hrvatsku demokratsku zajednicu BiH i Stranku demokratske akcije (SDA) da prestanu sa diskriminacijom srpskog naroda u ovom kantonu koja je očigledna na svakom koraku.\nIz Koordinacije Srba navode da najnoviji primer kada je putem javnog konkursa u MUP-u HNK primljeno 26 osoba, među kojima nema nijednog Srbina .\nTaj primer, kažu, najbolje oslikava odnos prema najmalobrojnijem (ne)konstitutivnom narodu u HNK.\nNaveli su da ministar policije u HNK Slađan Bevanda ovu diskriminaciju obrazlaže `nepisanim pravilima` u MUP-u kantona što je krajnje neprihvatljivo u državi i institucijama gde se radi po zakonima i Ustavu, što bi MUP morao biti.\n„Budući da smo se godinama unazad uverili da po „nepisani pravilima“ HDZ-a i SDA u ovom kantonu Srbima ne omogućavaju zapošljavanje u javnim ustanovama, kao i ni ostala prava, pozivamo ih da konačno počnu da poštuju pisana pravila i zakone i omoguće srpskom narodu ono što im po Ustavu FBiH pripada“, naveli su iz Koordinacije, prenela je Srna.\nIstakli su da u Gradu Mostaru, kao i drugim opštinama kantona nije ništa bolja situacija kada je u pitanju zapošljavanje Srba.\nNapominju da u specijalnom izveštaju Institucije ombudsmana BiH o zastupljenosti konstitutivnih naroda i ostalih u institucijama iz 2020. godine za HNK je navedeno da je u institucijama na nivou kantona zaposleno svega 15 Srba.\nUzeti su podaci iz 16 ministarstava i zavoda, a šokantno je da od njih 16 u čak osam nema zaposlen nijedan Srbin.\n„Ovim putem javno pitamo čelne ljude vlade HNK, ministarstava i političke stranke koje su u HNK više od 20 godina na vlasti da li je to po zakonu, Ustavu i da li je po ljudskim merilima. Kakve se poruke šalju srpskom narodu? Znamo da su ovakva pravila važila samo u najmračnijim periodima naše zajedničke istorije kojih se civilizovan svet grozi“, poručii su iz Koordinacije Srba Mostar.\nMujo pita Hasu na času engleskog:\n- Yes, ofskroz!


Mali:Tender za projekat upravljanja otpadom krajem leta - Ekologija e-magazin : Ekologija e-magazin\nGradonačelnik Beograda Siniša Mali najavio je danas da bi tender za projekat upravljanja otpadom u glavnom gradu kroz javno-privatno partnerstvo trebalo da bude raspisan krajem leta, odnosno da bi grad mogao da dobije strateškog partnera za upravljanje otpadom krajem godine.\n“Ako se to ostavari, realizacija projekta, čija se vrednost procenjuje na 250 do 300 miliona evra, mogla bi da počne na proleće naredne godine”, rekao je Mali novinarima u pauzi predtenderske investicione konferencije na kojoj učestvuju predstavnici 52 svetske kompanije za upravljanje otpadom.\nOn je u Skupštini Beograda ponovio da je reč o investiciji koja pored ostalog podrazumeva uvodjenje novog modernog sistema upravljanja otpadom, izgradnju pogona za tretman otpada, linije za reciklažu otpada, izgradnju pogona za proizvodnju električne i toplotne energije iz otpada i sredjivanje deponije u Vinči.\n“Upravljanje otpadom na teritoriji Beograda je jedan od najvećih problema grada”, naglasio je Mali i podsetio da je 2011. Skupština grada usvojila strategiju upravljanja otpadom koja podrazumeva da do 2020. godine grad reši taj problem.\nMali je kazao da će se s predstavnicima svetskih kompanija raditi na na utvrdjivanju tehnologija koje će biti korišćene u sistemu upravljanja otpadom, ali i o strukturi koncesije, “kako bi se našao najbolji način da se upravlja otpadom, a koji odgovara potrebama grada i gradjana”.\nDodao je da se nakon konferencije očekuje da se s Medjunarodnom finansijskom koropracijom (IFC), koja je deo Svetske banke, pripremi poslednja dokumentacija koja je potrebna za tender, da bi se nakon toga na osnovu saglasnosti Komisije za javno-privatna partnerstva Vlade Srbije raspisao javni tender za izbor partnera za upravljanje otpadom.\n“Projekat donosi nova radna mesta, ekološki čistiji i zdraviji grad, rešavanje problema deponije Vinča i velikog broja nelegalnih divljih deponija”, kazao je gradonačelnik Beograda.\nMali je rekao da se još uvek ne zna da li će i na koji način grad učestvovati u sufinansiranju projekta, jer je cilj da se on finansira iz sredstava partnera koji bi pobedio na tenderu, a ne zna se ni da li će i u kojoj meri gradjani morati finansijski da podnesu teret projekta.\nMinistarka poljoprivrede i zaštite životne sredine Srbije Snežana Bogosavljević Bošković istakla je da je projekat upravljanja otpadom u Beogradu veoma važan i za Srbiju, jer će na najbolji način pokazati kako se to pitanje može rešiti sistemski.\n“Otpad je resurs koji se mora iskoristiti u najvećoj mogućoj meri”, kazala je Bogosavljević Boškovićeava, ističući da stanje u upravljanju otpadom u Srbiji nije zadovoljavajuće.\nPrema njenim rečima, od ukupno proizvedenog otpada u Srbiji na sanitarnim deponijama odlaže se samo 19 odsto otpada, a problem predstavlja i to što se zakoni, koji su uskladjeni sa zakonodavstvom EU, ne sprovode u praksi.\nBoškovićeva je kazala da je projekat koji počinje Beograd primer i drugim lokalnim samoupravama da na sličan način počnu rešavanje problem adekvatnog zbrinjavanja otpada.\n“Strateška opredeljenost Srbije je da izgradi regionalne centere za upravljanje otpadom sa transfernim stanicama, reciklažna dvorišta i postrojenja za dobijanje energije”, rekla je ministarka.\nMinistar rudarstva i energetike Aleksandar Antić istakao je da Vlada Srbije podržava projekat i da će njegovo ministarstvo dati doprinos projektu kroz podsticajne fid-in tarife za proizvodnju električne energije iz otpada.\n“Obezbedjujemo stimulativnu cenu od 8,57 evrocenti za kilovatčas električne energije proizvedene iz otpada, dok je proizvodna cena struje u Srbiji gotovo tri puta niža”, kazao je Antić.\nOn je najavio da će do juna biti doneti nova podzakonska akta koja bi dodatno trebala da unaprede tu oblast, a odnose se na ugovore o otkupu električne energije i fid-in tarife.\nAntić je nalasio da će projekat u Vinči doprineti diversifikaciji izvora energije koji se koriste za proizvodnju električne i toplotne energije u Beogradu.\nRegionalni menadžer za zapadni Balkan IFC-a Tomas Lubek kazao je da će ta finansijska institucija pomoći Beogradu da unapredi sistem upravljanja otpadom i da od njega dobije energiju.\nLubek je rekao da će IFC pomoći gradu i u organizaciji tendera na kome će biti izabran investitor.\nTags: beogradsiniša maliupravljanje otpadomvinča\nNext post Poslednji mužjak belog nosoroga na svetu\nPrevious post Dogovor 28 banaka o finansiranju zelenih projekata


S. Koreja i IDIL vodeće teme Samitu o nuklearnoj sigurnosti\nNaljepnica sa likom sjevernokorejskog lidera Kim Džong Una, Washington, 30. mart 2016.\nAktuelna nuklearna prijetnja od Sjeverne Koreje i opasnost da bi teroristi Islamske države Iraka i Levanta (IDIL) mogli nabaviti nuklearno oružje, vodeće su teme na Samitu o nuklearnoj sigurnosti u Washingtonu.\nOvo je četvrti samit takve vrste u cilju poboljšanja globalne nuklearne sigurnosti otkako je američki predsjednik Barack Obama odredio nuklearno neširenje kao ključni dio svoje vanjske politike 2009.\nPedesetak šefova država i vlada i predstavnika međunarodnih organizacija raspravljat će o načinima smanjenja i osiguranja nuklearnih arsenala.\nRaspravljat će se, između ostalog, o prijetnjama terotističkih grupa, kao što je Islamska država, urbanim regijama širom svijeta.\nZamjenik američkog savjetnika za nacionalnu sigurnost Ben Rhodes naglasio je da će samit pružiti priliku za to kako da se osiguraju nuklearni materijali kako bi se spriječilo da dođu u ruke terorista i za dogovor u vezišire taktike protiv IDIL-a.\n"Uočili smo niz primjera da terortističke organizacije poput Islamske države ne mare za živote nevinih ljudi ili za međunarodne norme, i to samo udvostručuje potrebu za efikasnijim pristupom nuklearnoj sigurnosti", kazao je on.\nRhodes je naglasio da je mnogo toga učinjeno na osiguranju nuklearnih materijala od prvog samita o nuklearnoj sigurnosti 2010. u Washingtonu, uz smanjenje ili poptunu eliminaciju nuklearnih materijala u 14 zemlja, uključujući Ukrajinu i Čile. Oko 3,8 tona nuklernog materijala je osigurano, dovoljno za proizvodnju 150 komada nuklearnog oružja.


Prevent Grupacija predstavila primjer dobre prakse investicija i rasta tokom panela “Investirajte u BiH” u sklopu Godišnjeg sastanka EBRD-a | Prevent Group\nHome Novosti Prevent Grupacija predstavila primjer dobre prakse investicija i rasta tokom panela “Investirajte u BiH” u sklopu Godišnjeg sastanka EBRD-a\nPrevent Grupacija predstavila primjer dobre prakse investicija i rasta tokom panela “Investirajte u BiH” u sklopu Godišnjeg sastanka EBRD-a\nBosna i Hercegovina pruža odlične prilike za investiranje – poručili su bh. privrednici tokom sesije “Investirajte u Bosnu i Hercegovinu: Investirajte u profitabilne projekte“, koja je održana u sklopu Godišnjeg sastanka EBRD-a.\nPrevent Grupacija, kao lider u industrijskoj proizvodnji i generator razvoja bh. privrede podržava promociju investicijskih potencijala BiH.\nO prednostima ulaganja u BiH govorili su predstavnici različitih privrednih grana.\nČlan Nadzornog odbora Prevent Grupacije Almir Jazvin je rekao kako je Prevent već više od 20 godina u ovom sektoru i ulaže u automobilsku industriju i proizvodnju. Naveo je da ASA Prevent grupacija ima 14 hiljada uposlenih širom svijeta. Jazvin je istakao da Prevent Grupacija ima ključne brendove u različitim oblastima – u oblasti modne industrije, automobilske industrije, proizvodnog sektora.\n“Nastavljamo kontinuirano da radimo i da se razvijamo, ne samo u automobilskoj industriji, nego i da koristimo potencijal drugih sektora u okviru privatnog sektora, te da popunimo jazove koji postoje u drugim sektorima, pa čak i u sektoru zdravstva, proizvodnje i prodaje različitih roba” kazao je Jazvin.\nPrevious Post U saradnji sa Općinom Visoko, Prevent je realizovao projekat donacije ulične rasvjete u Mjesnoj zajednici Topuzovo Polje\nNext Post Ambasadorica Austrije u BiH posjetila ASA Prevent grupaciju


Naslovnica Srbija Danas Selaković u dvodnevnoj poseti Italiji\nMinistar spoljnih poslova u Vladi Republike Srbije Nikola Selaković boraviće u sredu i četvrtak, 31. marta i 1. aprila, u zvaničnoj poseti Republici Italiji.\nŠef srpske diplomatije će prvog dana boravka u Rimu imati niz sastanaka u Parlamentu Italije.\nSelaković će razgovarati sa predsednikom Komisije za spoljne poslove Senata senatorom Vitom Petročelijem, predsednikom Komisije za spoljne i evropske poslove Doma poslanika Pjerom Fasinom, kao i sa predsednikom parlamentarne Grupe prijateljstva Srbija–Italija Paolom Rusom.\nTakođe, ministar spoljnih poslova će se obratiti članovima Komisije za spoljne i evropske poslove Doma poslanika.\nU četvrtak, 1. aprila, Selaković će razgovarati sa svojim kolegom, ministrom spoljnih poslova i međunarodne saradnje Italije Luiđijem Di Majom.\nOn će se istog dana sastati sa državnim sekretarom za evropske poslove u Kabinetu premijera Italije Vinćencom Amendolom.\nBoravak u Rimu Selaković će iskoristiti i za susret sa ambasadorima Malija, Ekvatorijalne Gvineje, Eritreje, Novog Zelanda i Ugande, koji našu zemlju nerezidentno pokrivaju iz Rima, navodi se u saopštenju Ministarstva spoljnih poslova.\nPrethodni članakSastanak sa ministrom spoljnih poslova Češke Republike\nSljedeći članakUručeni ugovori za 12 stanova kupljenih za izbeglice\nPotpisan Sporazum o saradnji između Privredne komore Vojvodine i Privredne komore...


PORTAL: UBICA RADIO ZA FK "BRIŽ"\nBelgijski monstrum Kim de Gelder, koji je upao u jaslice i ubio dvoje mališana od devet i šest meseci i vaspitačicu, honorarno je radio za prvoligaški fudbalski klub na održavanju računarske mreže\nNemilosrdan... Kim de Gelder maskiran u Džokera počinio stravičan zločin\nBelgijski monstrum, koji je u petak izvršio trostruko ubistvo u jaslicama u gradu Dendermondu, zove se Kim de Gelder (20), a radio je honorarno kao veb administrator za belgijskog prvoligaša, Fudbalski klub „Briž". Protiv njega je podneta optužnica za ubistvo devetomesečnog Leona Garsije, šestomesečne Kornel Verme i vaspitačice Marite Blinderman (54), kao i za ranjavanje još desetoro dece i dve vaspitačice.\nVaspitačica stradala štiteći decu\nNajveću ulogu u sprečavanju još većeg pokolja u jaslicama imala je ubijena vaspitačica Marita Blinderman, koja je uključila alarm i pokušala svojim telom da zaštiti bebe od besomučnog napada De Geldera.\nBolničar, koji je došao na mesto zločina, rekao je da je ona uradila sve što je mogla.\n- Pala je na zemlju dok je telefonirala policiji. Kad je naša ekipa stigla, na telefonu je bila krv - rekao je bolničar.\nSin stradale vaspitačice Kvinten Blinderman rekao je da je njegova majka živela i umrla za svoju decu, kao i da je u tim jaslicama radila punih 35 godina.\n- U životu uzimaš i daješ, ali mama je uvek samo davala, sve do svoje smrti - rekao je Kvinten.\nPolicija je, posle dva dana, konačno otkrila identitet monstruma ili Džokera, kako ga svetska javnost naziva zbog maske, koja je podsećala na istoimeni lik iz filmova i stripova o Betmenu, a koju je nosio tokom brutalnog zločina. Nadležni su naveli da je ubica rodom iz malog gradića Sent Niklasa, koji se nalazi desetak kilometara od mesta zločina.\nZamenik javnog tužioca Žan Kerkhofs rekao je da De Gelder nije imao stalni posao i da je živeo u stanu na prvom spratu u tihoj uličici u Dendermondu, sam i povučen.\n- De Gelder dosad nije imao nijedan prekršaj. Nije bio kažnjavan za bilo kakvo delo, a ujedno nije imao ni psihičkih problema koji bi bili vidljivi iz njegovog lekarskog kartona - izjavio je Kerkhofs.\nPolicija veruje da je ubica dugo planirao napad, iako De Gelder o tome nije hteo da prozbori ni slovo, već se policajcima na ispitivanju samo smejao u lice.\nNadležni su otkrili da je monstrum u jaslice ušao na retko korištena, otključana vrata sa strane zgrade, koja koriste samo roditelji kad dolaze po svoju decu. To, prema rečima stručnjaka, znači da je Džoker duže vreme posmatrao zgradu i pripremao se za brutalni zločin.\nPre dva dana policajci su upali u stan ubice i tokom pretresa zaplenili njegov računar. Uprkos tome, De Gelder nije hteo da sarađuje sa istražiteljima, već im se samo podsmevao.\n- Namerno je izbegavao stariju decu, već je hteo da dođe do beba. On ih je nožem ubadao samo po glavi i vratu - izjavio je stranim i lokalnim medijima jedan od policajaca.\nZločinačko gnezdo... Policija pretresla stan monstruma\nZbog straha od osvetničkih napada, De Gelder je posle hapšenja premešten na sigurnu lokaciju, van Dendermonda. Nadležni sada istražuju da li je monstrum možda imao nameru da napadne i dve obližnje škole, jer je kod njega nađen još jedan nož i cedulja sa adresama tih škola.\nBEZBEDNOST NA PROVERI\nFlamanski ministar za socijalna pitanja Verle Heren, posle strašnog zločina, najavio je opširno ispitivanje bezbednosnih mera u svim jaslicama u zemlji.\nBelgijska državna organizacija „Dete i porodica" takođe je najavila da će započeti kampanju za veću bezbednost u jaslicama, dečjim vrtićima i školama.\n- Moramo pod hitno da sprečimo da se ovako nešto ponovi - saopštila je ta organizacija.\nU znak sećanja... Roditelji dece iz vrtića odali poštu stradalima\nОбјавио ADMIN у 12:32


Predstoji ogroman rad do zatvaranja Poglavlja 17 | MINA\nNaslovnica MINA PROJEKTI Dealing with ethics and fake news Predstoji ogroman rad do zatvaranja Poglavlja 17\nPodgorica, (MINA-BUSINESS) – Do zatvaranja Poglavlja 17, koje se odnosi na ekonomsku i monetarnu uniju, predstoji ogroman rad u sferi minimalističke monetarne politke, značajnih unaprjeđenja bankarskog tržišta i skoka prema potpunom kvalitetu statistike nacionalnih računa, ocijenila je ekonomska analitičarka, Mila Kasalica.\n“Kalkulacije oko datuma završetka su neadekvatne i limitirajuće, skoro pa okivajuće”, rekla je Kasalica agenciji Mina-business.\nOna je kazala da je bolje baviti se velikim brojem konstruktivnih koraka, koji se moraju sprovesti u praksi s ciljem da koriste sistemu, odnosno privrednicima, bankama, osiguravajućim kompanijama, klijentima iz najšireg kruga građana i investitora, a zatomiti potrebu licitiranja oko snivajućih datuma, koje ne doprinosi jačanju povjerenja u EU agendu.\n“Twinning projekat donosi novi regulatorni okvir. Kad se primijeni u petogodišju od usvajanja, a potom testira održivost tržišta i sagledaju ukupni efekti na monetarnu i finansijsku sferu, realno će se steći uslovi da se sagledaju eventualni kapaciteti o definisanju datuma okončanja, odnosno zatvaranja Poglavlja 17”, navela je Kasalica.\nDo tada, kako je dodala, predstoji ogroman rad u sferi minimalističke monetarne politike, značajnih unaprjeđenja bankarskog tržišta, skoka prema potpunom kvalitetu statistike nacionalnih računa, i na kraju nepokolebljivosti da se dostigne pouzdanost brojki javnih finansija, u smislu da prate detalje i jasnost ekonomske politike, a ne njenu uopštenost.\nKasalica je, odgovarajući na pitanje koji su glavni izazovi za zatvaranje Poglavlja 17 u pregovorima za pristupanje EU, kazala da je Crna Gora korišćenjem eura već Evropa.\n“Formalnom odgovornošću javnih administrativaca, čak smo i uporedivi sa ukupnom armijom briselske neefektne činovničke svijesti. Ali, kvalitet života građana i visoki kvalitet uvezane i razumljive finansijske usluge javnog i komercijalnog karaktera, odnosno razvoj tržišta prema izvjesnosti, još su daleki od nas”, ocijenila je Kasalica.\nOna je, odgovarajući na pitanje da li država može da odgovori na rigorozne zahtjeve EU kad su u pitanju monetarni standardi, rekla da je tačno da su EU monetarni standardi visoko zahtjevni i maksimalno naporni da se u cjelosti implementiraju.\n“Mi ne moramo da ih implementiramo jer mi nemamo, osim za mehanizme obavezne rezerve, potrebe za primjenom ukupnog okvira monetarnih zahtjeva” dodala je Kasalica.\nOna je, govoreći o načinu na koji će se riješiti pitanje ispunjenja Mastrihtskih kriterijuma, s obzirom na visinu crnogorskog javnog duga i nivo budžetskog deficita, kazala da su kriterijumi Mastrihtskog sporazuma u statistici najjačih EU država odavno više preporuka, a mnogo manje ‘sveto pismo’.\n“Na primjer, Njemačka ima učešće javnog duga u bruto domaćem proizvodu (BDP) preko 63 odsto koliko je iznosio 2017, a 2010. je bio na nivou od 81 odsto. Prosjek u EU 2017. je preko 85 odsto, a relativno nova članica, Hrvatska, to značajno potvrđuje sa 78 odsto”, precizirala je Kasalica i dodala da odgovorno ne obrazlaže neusklađenosti dva ključna fiskalna kriterijuma kolovođa nemastrihtiranja, Grčke i Italije.\nZato je, kako je navela, eventualno crnogorsko uslovljavanje strogošću Mastrihtskih procenata scenario, koji ne treba očekivati u praksi pregovaranja, osim ukoliko agenda nepribližavanja novih članica ne bude u fokusu i novog tima Evropske komisije (EK), nakon izbora u trećem kvartalu ove godine, što bi bila politika kontinuiteta iz prethodnih pet godina.\n“Ukoliko svake godine možemo i nalazimo privredničke i poreske snage da isplatimo kamate na postojeći uknjiženi javni dug, malo je vjerovatno da će se procenti staviti ispred sagledavanja tekućih potreba ekonomije. Uz strogu napomenu, da troškove javnog administriranja, posebno širokog kruga uprave treba staviti pod dnevnu kontrolu. A, javne tokove investicija, u mjeri ozbiljnih projekata, dovoljno pojačati da ne ugrožavaju potencijale redovne isplate kamata i jasnog posvećenja prema narednim generacijama”, kazala je Kasalica.\nTo, kako je objasnila, dodatno znači da javna odgovornost prema građanima mora da se ogleda u maksimalnoj odgovornosti prema vlasnicima ino-duga. To je značajna brojka, koja uslovljava okvire javnih politika u javnim finansijama u narednoj deceniji, nezavisno od političkog vladanja.\n“To obavezuje da se, kontinuirano, moraju nalaziti rješenja da se neznatne penzije naših roditelja drže što dalje od pregovaračkih pritisaka o mjerama fiskalne konsolidacije. No, to takođe znači da su plate i broj zaposlenih u javnoj upravi visoko osjetljiva kategorija, kao tema tih istih pregovora, posebno ako bi se ušlo u recesione spirale izazvane internim ekonomskim i finansijskim krahovima”, rekla je Kasalica.\nOna je, odgovarajući na pitanje koliko će to što Crna Gora od 2002. godine koristi euro kao zvaničnu valutu, predstavljati izazov u daljim pregovorima sa EU, rekla da je u novembru 1999. godine uvedena njemačka marka kao paralelna valuta, a koja je potom na nivou EU prešla u korišćenje eura.\n“Takva dolarizacija-eurizacija ekonomije je bila i ostaje jedina strateška odluka iz sfere javnih politika, koja ni do danas nije izazivala nikakvu vrstu neargumentovanog političkog sukoba, što je predstavljalo i ostaje da predstavlja ključni ekonomski signal jasnog strateškog opredjeljenja građana i politike u Crnoj Gori”, saopštila je Kasalica.\nMeđutim, to je, kako smatra, jedna strana sagledavanja te problematike.\n“Smatram da tim EK pregovarača mora da specifikum pitanja iz monetarnog pregovaračkog razmatranja izmakne iz simplificirane tabele sa bojama i štrikovima, i sagleda činjeničnost dvodecenijske prakse prije forme zapisanog u nekoj briselskoj ili frankfurtskoj kancelariji”, navela je Kasalica.\nTakav fakticitet bez dileme, kako je ocijenila, upućuje da se tim pregovarača treba poslati da sagledava suštinu, posebno jer je euro u zemljama regiona bio i ostaje umirujući faktor svih finansijskih tržišta i ukupnih razvojnih inicijativa.\n“Stoga ne očekujem nikakve probleme i ne smatram da se oko ovog pitanja uopšte treba debatovati, a najmanje tražiti rezervni plan. Možda je moje iskustvo duboko pečatirano krahom iz 90-ih kada se ex-YU dinar kao valuta i kao reper štednje pojeo preko noći, a kada su ondašnji političari rata krenuli da kradu i razore najvažniji zajednički faktor bivše domovine”, rekla je Kasalica.\nOd tada, kako je kazala, ukupne generacije su podignute i edukovane da budu nenaklonjene lokalnim monetarnim mjerama i mehanizmima, jer su tu obilježeni teškim političkim pritiscima, javnim neodgovornostima i podrazumijevajućim popuštanjima na slične pritiske.\n“Tada to više nije monetarna politika u korist tržišta i građana, nego postaje i ostaje politika silovanja osjetljivih strukovnih okvira strateškog razvoja zemlje, a kao što tekuća iskustva Venecuele i Zimbabvea rječito konfirmiraju, na globalnom nivou”, navela je Kasalica.\nOna smatra da oko tog pitanja ne treba trošiti energija u prazno, uz ogradu da se podrazumijeva učešće odgovornog obaviještenog tima pregovarača od EK.\nKasalica je podsjetila da se u Izvještaju o napretku za Crnu Goru iz prošle godine navodi da izmjenama Zakona o Centralnoj banci i Zakona o tekućim i kapitalnim transakcijama sa drugim zemljama, usvojene u oktobru 2017, kreirali su se zakonski preduslovi za punu funkcionalnu, institucionalnu, personalnu i finansijsku nezavisnost Centralne banke.\n“EK evaluatori su u cjelosti, kroz navedeni citat, podržali ondašnje izmjene i dopune Zakona o Centralnoj banci. Taj njihov miopijski pohvalno-činovnički trag je rezultirao u tekućoj tinjajućoj krizi u bankarskom sektoru Crne Gore. U praksi je to značilo formalnu, uporedivo-staljinističku, nezavisnost CBCG od tržišta i politike, iako je ukupni upravno-rukovodeći tim CBCG regrutovan, u manjoj ili većoj mjeri, iz politike”, navela je Kasalica.\nImplementacija navedene pohvale usavršila se kroz, kako je dodala, naznake ugrožavanja stabilnosti finansijskog sistema, izazvanog jednosmjernim, taktički nepromišljenim i strateški neodrživim odlukama usporene reakcije CBCG na stanje u osjetljivim bankama tokom, skoro pa deceniju.\n“Bilo bi okrepljujuće za ukupno finansijsko tržište da saznamo da li je EK tim – lider na osnovu iskustva, pa će iz ovako neprincipijelnog podržavanja bez zadrške, u narednim iteracijama sagledavanja kvaliteta mjera za Poglavlje 17, posebno u bankarskom sektoru, biti malo više naklonjen struci i sistemu, a mnogo manje biti pod uticajem zakulisanih dogovornosti, koje nijesu tržišne i korisne ekonomskom razvoju”, zaključila je Kasalica.\nTekst je napisan uz finansijsku podršku Evropske unije kroz realizaciju projekta “Dealing with ethics and fake news” pod oznakom IPA2018/397-252. Sadržaj je isključiva odgovornost Agencije MINA i ne mora nužno odražavati stavove EU. Tekst se može preuzimati uz obavezno navođenje izvora.\nMINA Business MINA-Business - 02/06/2020\nPodgorica, (MINA-BUSINESS) - NLB banka je u prošloj godini nastavila trend stabilnog poslovanja i...\nCetinje, (MINA-BUSINESS) – Nevladina organizacija (NVO) Aktivna zona i Institut za poslovnu i finansijsku...\nHerceg Novi, (MINA-BUSINESS) – Dolazak turista na hercegnovsku rivijeru i dalje je neizvjestan, s...


Preokret u Kataloniji: Iznenađujući rezultati ankete o nezavisnosti - 10.05.2019, Sputnik Srbija\nPreokret u Kataloniji: Iznenađujući rezultati ankete o nezavisnosti\nBroj građana Katalonije koji se protivi otcepljenju te pokrajine od ostatka Španije, veći je od broja onih koji podržavaju nezavisnost, pokazuju rezultati danas... 10.05.2019, Sputnik Srbija\n19:41 10.05.2019 (Osveženo: 19:42 10.05.2019)\n© AP Photo / Emilio MorenattiKatalonija\nBroj građana Katalonije koji se protivi otcepljenju te pokrajine od ostatka Španije, veći je od broja onih koji podržavaju nezavisnost, pokazuju rezultati danas objavljene ankete, koju je sproveo Centar za sociološke studije.\n2 Oktobar 2018, 20:30\nRojters navodi da je to prvi put od perioda pre oktobra 2017. godine, kada su građani Katalonije podržali na referendumu nezavisnost te pokrajine, da je broj protivnika već od broja onih koji se zalažu za otcepljenje, prenosi Tanjug.\nAnketa, sprovedena od 30. aprila do 6. maja, pokazala je da je 48,6 odsto Katalonaca protiv nezavisnosti, a 47,2 podržava otcepljenje od Španije.\nU Španiji su 28. aprila održani parlamentarni izbori, na kojima su pitanje nezavisnosti Katalonije i posledice političke krize, koju je pokrenuo referendum, bile centralne teme tokom kampanje svih velikih partija.\nŠpanski premijer Pedro Sančez isključio je mogućnost da se ponovo održi referendum o nezavisnosti, ali je rekao da je otvoren za dijalog sa onima koji se zalažu za nezavisnost Katalonije.\nImajući u vidu da je njegova Socijalistička partija osvojila najviše glasova na izborima, ali ne i većinu u parlamentu, moguće je da će Sančezu biti potrebna podrška pristalica nezavisnosti Katalonije kako bi formirao vladu, ukazuje britanska agencija.


Ne zna EU kako je to imati „agresivnog suseda“ - Sputnjik Srbija\n10:09 13 Jul 2020\n23:09 24.01.2018 Preuzmite kraći link\nGrčki premijer Aleksis Cipras rekao je danas na Svetskom ekonomskom forumu u Davosu da njegovi evropski partneri ne mogu uvek da procene koliki su i kakvi izazovi življenja sa „agresivnim susedom“ kao što je Turska.\nCipras je to izjavio tokom debate o stabilizovanju situacije na Mediteranu i rešavanju migrantske krize, prenosi Rojters, uz ocenu da komentar grčkog premijera odražava napetost u odnosima između Grčke i Turske, koje su partneri u okviru NATO-a.\nCipras, koji je na vlast došao početkom 2015, rekao je da je na čelo grčke vlade stupio u veoma teškom periodu za zemlju koja ne samo što je morala da se hvata u koštac s najgorom dužničkom i izbegličkom krizom, već i sa, kako je naveo, „agresivnim susedom, ponekad nepredvidivim sa svojom agresivnim vojnom aktivnošću na Egejskom moru“.\nGrčka i Turska imaju dugu istoriju razilaženja, koja su nadživela Hladni rat, od nadmetanja za vazdušni prostor iznad Egejskog mora, do manjinskih prava i etnički podeljenog Kipra, podseća britanska agencija.\nDve zemlje sada sarađuju u okviru sporazuma koji su Ankara i EU postigle u martu 2016, u cilju usporavanja migrantskih tokova, a koji je Cipras danas opisao kao „težak, ali neophodan sporazum“.\n„Istovremeno, moramo doneti odluku o tome šta ćemo raditi sa ovim agresivnim ponašanjem Turske“, rekao je grčki premijer u odgovoru na primedbu da bi Turska mogla da se u bilo kom trenutku predomisli kad je reč o sporazumu o migraciji.\nCipras je istakao da je „nekima veoma lako da takođe budu agresivni ako žive u Luksemburgu ili Holandiji, jer su im susedi Belgija i Luksemburg, a ne Turska“.\n„Ali nama to nije tako lako“, zaključio je predsednik grčke vlade.


Objavljen novinarski priručnik za finansijsku forenziku - Volim Danilovgrad\n“Analizom finansijskih iskaza kompanija i izvođenjem objektivnih zaključaka, novinari mogu doprinijeti kvalitetnijem informisanju građana Crne Gore”, navode iz CGO\n“Analizom finansijskih iskaza kompanija i izvođenjem objektivnih zaključaka, novinari mogu doprinijeti kvalitetnijem informisanju građana Crne Gore. Sve veći broj računovodstvenih pravila i zahtjeva za objelodanjivanjem učinili su finansijske izvještaje prilično složenim dokumentima koji nam koriste za razumijevanje stvarnog ekonomskog položaja određene kompanije”, kaže se u saopštenju.\n“Mnogi pojmovi im nijesu jasni dok je tumačenje istih teško za sve koji nijesu finansijski pismeni. Finansijski izvještaji, sa svim svojim sastavnim dijelovima, uglavnom su predstavljeni kroz usko stručan jezik koji je stran prosječnom čovjeku. Za novinare kojima nedostaje formalna obuka iz finansija ili računovodstva, ovakva vrsta izvještaja naporna je za čitanje i razumijevanje, te često i brzo odustaju od potencijalno zanimljivih tema koje mogu biti od javnog interesa”, kaže se u saopštenju.\n“Priručnik za pravilno razumijevanje finansijskih izvještaja objavljen je u okviru projekta „Podrška lokalnim medijima – priče iz prve ruke! Podrška istraživačkom novinarstvu i medijskoj pismenosti na lokalnom nivou u Crnoj Gori“, koji sprovode B film Montenegro, CGO, SHARE fondacija i Institut za poslovnu i finansijsku pismenost. Projekat finansira EU posredstvom Delegacije Evropske unije u Crnoj Gori, a kofinansira ga Ministarstvo javne uprave Vlade Crne Gore”, zaključeno je u saopštenju.


Do sada je predato devet lista za izbore za nacionalne savete nacionalnih manjina u Srbiji 4. novembra, izjavio je ministar državne uprave i lokalne samouprave Branko Ružić.\n''Do sada je predato devet lista, a danas i sutra očekujemo još četiri'', rekao je Branko Ružić novinarima posle sastanka u Beogradu sa visokim komesarom za nacionalne manjine OEBS-a Lambertom Zanijerom.\nRužić sa visokim komesarom za nacionalne manjine OEBS-a Lambertom Zanijerom\nRužić je upoznao Zanijera sa onim što je njegovo Ministarstvo uradilo u prethodnom periodu kako bi se kroz zakonodavni okvir unapredio status nacionalnih manjina u Srbiji, i podsetio da su usvojena četiri važna zakona u toj oblasti.\n''Ti zakoni su naišli na odobravanje pripadnika nacionalnih manjina, ali i na pohvale OEBS-a i drugih referentnih međunarodnih institucija koje su s Ministarstvom učestvovale u transparentnom i inkluzivnom postupku izrade tih zakona'', rekao je Ružić.\nRužić je najavio da će sledeće sedmice biti potpisani ugovori sa 77 aplikanata kojima su na javnom konkursu odobrena sredstva u oblasti informisanja na jezicima nacionalnih manjina.\n''Činjenica da oko 13 odsto ukupne populacije u Srbiji čine pripadnici nacionalnih manjina govori o jedinstvu različitosti koji baštinimo kao država i kao vlada, i zato pokušavamo da to unapredimo'', naveo je Ružić.\nOn je zahvalio Zanijeru i Kancelariji OEBS-a za nacionalne manjine na, kako je istakao, izuzetnoj saradnji i izrazio nadu da će zajednički nastaviti da unapređuju zakonske propise i status pripadnika nacionalnih manjina u Srbiji.\n''Nije neskromno reći da je Srbija u nekim segmentima daleko ispred pojedinih država članica EU'', dodao je Ružić.\nVažna komunikacija sa pripadnicima nacionalnih manjina\nZanijeri je ocenio da Srbija ima dobar zakonodavni okvir koji se bavi nacionalnim nanjinama i podržao nedavne izmene i dopune Zakona o nacionalnim savetima nacionalnih manjina i Zakona zaštiti prava i sloboda nacionalnih manjina, kao i to što su u tom procesu učestvovali i pripadnici nacionalnih manjina.\n''Komunikacija sa pripadnicima nacionalnih manjina je jako važna da bismo čuli šta su njihovi prioriteti, a naročito pred predstojeće izbore za nacionalne savete'', naglasio je Zanijeri.\n''Vidim da Srbija dobro radi u toj oblasti. Ulaganje u rešavanje pitanja vezanih za status nacionalnih manjina predstavlja resurs za celo društvo'', ukazao je komesar.\n''Pozdravljam činjenicu da ta mogućnost uopšte postoji, jer bi to u teoriji trebalo da doprinese smanjenju tenzija'', poručio je Zanijeri.\n''Proces izrade ovog propisa bio je veoma inkluzivan i transparentan, uz učesće predstavnika svih nacionalnioh saveta nacionalnih manjina u Srbiji. Tada su imali priliku da ukažu na svoje rezerve, od kojih su mnoge inkorporirane u ove zakone. Ovo je legitiman način, a šta je pozadina, neka proceni javnost'', zaključio je Ružić.\nNa redovnim izborima za nacionalne savete nacionalnih manjina zakaznim za 4. novembar biraju se 22 saveta, a rok za prijavu izbornih lista je 19. oktobar.